Izrael pristaje na mirovne trupe na jugu Libana | TEME | DW | 24.07.2006\nIzrael pristaje na mirovne trupe na jugu Libana\nIzrael traži snažno opremljene i iskusne vojne snage, koje bi bile pod komandom Evropske Unije. To je rečeno u razgovorima sa njemačkim ministrom vanjskih poslova Steinmeierom, koji je jučer boravio u službenoj posjeti ovoj zemlji.\nNjemački ministar vanjskih poslova Frank Walter Steinmeier posjetio jučer Izrael i pojas Gaze\nIzrael pristaje na stacioniranje mirovnih trupa na jugu Libana, izjavio je premijer ove zemlje Ehud Olmert, prilikom susreta sa njemačkim šefom diplomatije Frank Walter Steinmeierom. Izrealski premijer je naglasio da bi trupe trebale biti vojno oprobane i iskusne, sastavljene od vojnika Evropske Unije. Za razliku od Olmerta izraelski ministar odbrane Amir Perez je u nedjelju ujutro, u razgovoru sa njemačkim šefom Steinmeierom, zagovarao posve drugačiju verziju. On je tražio mirovne trupe, koje bi bile pod vodjstvom NATO saveza. Odmah potom je šef štaba Bijele kuće dao izjavu da Amerikanci neće učestvovati u mirovnoj misiji na jugu Libana. O svemu tome njemački ministar vanjskih poslova Frank Walter Steinmeier kaže:\n„Nismo otišli tako daleko u diskusijama da bismo sada mogli tačno opisati kakav mandat i kakve trupe želimo. To bi mogle biti trupe koje bi trebale ojačati regularnu libansku vojsku, preuzele kontrolu nad graničnim prelazima, a možda bi mogle imati i druge zadatke. Najprije moramo opisati katalog zadataka a onda krenuti u realizaciju na medjunarodnom planu. Nadam se da ćemo za nekoliko dana biti u situaciji da krenemo putem u pravcu mira.“\nIzraelski mediji sinoć su objavili da bi buduće trupe pod komandom Evropske Unije trebale kontrolirati granične prelaze izmedju Libana i Sirije. Slično rješenje postoji i na granici izmedju Egipta i pojasa Gaze. Tamo su, do otmice izraelskih vojnika i izraelske vojne ofanzive, koja je počela krajem juna, granični vojnici iz Evropske Unije kontrolirali promet ljudi i robe u cilju stvaranja povjerenja izmedju Izraelaca i Palestinaca.\nZa Izrael je, kako je ministar odbrane Perez rekao njemačkom ministru vanjskih poslova Steinmeieru, uvjet za prestanak ofanzive puštanje na slobodu otetih izrealskih vojnika. Egipat koordionira i posreduje u razgovorima sa Hamasom da se na slobodu pusti oteti vojnik Gilad Shalit, rekao je Steinmeier i dodao:\n„Zalažem se za brzo rješenje. Ubijedjen sam da ćemo brže riješiti problem, ukoliko ga odvojeno rješavamo, dakle s jedne strane pojas Gaze i Hamas a s druge južni Liban i Hezbolah Samo tako može doći do smirivanja situacije na sjeveru Izraela na granici sa Južnim Libanom i naravno okončanja vojnih operacija.“\nNjemački ministar vanjskih poslova Steinmeier susreo se sinoć i sa palestinskim predsjednikom Mahmudom Abassom u Ramali. Abass je rekao da je za mir u poajsu Gaze o Libanu od velikog značaja da Izrael iz svojih zatvora pusti na slobodu zatočene Palestince i Libance. Steinmeier mu je odgovorio da je Izrael bio isprovociran otmicom vojnika i da ekstremističke grupe ne smiju diktirati politiku na Bliskom Istoku.


Velika vojna vežba na Ravnjaku kod Kruševca | Kruševac Info\nVelika vojna vežba na Ravnjaku kod Kruševca\n5 juna, 2016 Kruševac Info\nVojna vežba na Ravnjaku kod Kruševca – U prisustvu ministara odbrane i unutrašnjih poslova Zorana Đorđevića i Nebojše Stefanovića kao i načelnika Generalštaba Vojske Srbije Ljubiše Dikovića, na Ravnjaku kod Kruševca održana je vojna vežba pod nazivom „Pomoć civilnim vlastima na otklanjanju posledica hemijskog akcidenta“.\nVežba je specifična po tome što su pored Vojno-medicinske akademije, Centra i 246. bataljona Atomsko-biološko-hemijske odbrane Vojske Srbije učestvovali i pripadnici Specijalne antiterorističke jedinice Ministarstva unutrašnjih poslova i Sektora za vanredne situacije.\nMinistar odbrane Zoran Đorđević rekao je po završetku vežbe da su učesnici pokazali da je Srbija spremna da odgovori na napad terorista.\nOn je rekao da su „učesnici vežbe pokazali zavidnu osposobljenost i stručnost da se izbore sa teroristima, sa pretnjom koja je danas možda i najveća na svetu“, konstatujući da te pretnje „nisu svakodnevica u Srbiji kao što je to slučaj u svetu“.\nPodsetio je da je ova vežba izvedena u okviru Komandno-taktičke vežbe „Morava 2016“, koja traje od 25. maja do 6. juna.\n„Ono što smo do sada u okviru te vežbe videli je na visokom nivou, a očekujemo da u narednim godinama nastavimo ovakav vid obuke i provere“, rekao je Đorđević.\nPredstavnici Generalštaba, Ministarstava odbrane, policije i zdravstva, lokalne samouprave kao i strani izaslanici, tokom jednosatne vežbe mogli su da vide reakciju vojnih i policijskih jednica i civilnih službi na, po zamišljenom scenariju, napad terorista na naseljeno mesto.\nPrikazan je i način zajedničkog reagovanja u slučaju hemijskog akcidenta nakon napada terorista na postrojenja i objekte hemijske industrije.\n„Prikazan je jedan od modela zajedničkog reagovanja vojske i civilnih kao i vladinih i nevladinih institucija koje će u realnoj situaciji biti angažovane na uklanjanju posledice ovakvih i sličnih akcidenata“, rekao je zamenik komandanta Centra ABHO potpukovnik Srđan Rutić i ocenio da je vežba veoma uspešno realizovana.\nU vežbi je učestvovalo 250 ljudi sa oko 60 vozila među kojima i saniteti Opšte bolnice u Kruševcu.\nVojni kompleks Ravnjak, koji se prostire na oko 76 hektara, regionalni je centar Atomsko-biološko-hemijske odbrane u ovom delu Evrope.\nVojna vežba na Ravnjaku kod Kruševca\nU Rasinskom okrugu 108 potvrđenih slučajeva Korona…\nUhapšen Kruševljanin zbog pokušaja ubistva 31.…\n« NOŽEM NAPAO OCA, PRETIO MAJCI: Porodično nasilje u Kruševcu\nPORODIČNO ĐACI GENERACIJE Sestra i brat najbolji đaci u istoriji Ekonomske škole u Kruševcu »


Simeone: “Imamo jedan cilj i to je pobjeda”\nTrener Atletiko Madrida, Dijego Simeone, najavio je sutrašnju utakmicu protiv Čelsija u okviru revanša osmine finala Lige šampiona.\n“Imamo samo jedan cilj, a to je pobjeda. Moramo odvesti utakmicu u smjeru u kojem bismo mi željeli i iz toga izboriti prolaz u daljnju fazu takmičenja. Svaki je ishod moguć, do prednosti se u ovakvim utakmicama može doći u desetoj, kao i u 84. minuti meča. Ne znam kako će se oni pripremiti, niti šta očekuju od ovog meča, ali ponavljam da mi imamo jasan cilj a to je da slavimo nakon posljednjeg sudijskog zvižduka” – rekao je Dijego Simeona na zvaničnom obraćanju medijima.\nAtletiko Madrid će u sutrašnji meč ući sa zaostatkom od 1:0, s obzirom da su tim rezultatom poraženi u prvoj utakmici odigranoj u Bukureštu.\nPrethodni članakŽeljezničar bijesan nakon poraza od Olimpika: “Smatramo da ovakvom sudiji nije mjesto u fudbalu”\nNaredni članakKrajinović nastavio svoj put u Dubaiju


Federalna vlada za zaštitu radnika na privremenom radu | Novine Toronto\nFederalna vlada za zaštitu radnika na privremenom radu\nFederalna vlada preduzima ozbiljne korake kako bi pomogla radnicima iz inostranstva da izbegnu zamke iskorišćavanja na radnim mestima, ali i useljenicima, žrtvama porodičnog nasilja.\nMinistar za imigraciju Ahmed Husen je najavio da će radnici na privremenom radu, koji imaju radnu dozvolu jednog poslodavca, moći da konkurišu za otvorenu radnu dozvolu, kako bi izbegli radno mesto na kojem trpe nasilje, uznemiravanje i slične oblike zlostavljanja.\nU slučaju kada radnik podnese zahtev za otvorenu radnu dozvolu, poslodavac će proći odgovarajuću inspekciju, nakon čega mogu biti novčano kažnjeni ili dobiti zabranu angažovanja radnika iz inostranstva.\nOd kraja jula će novodošli useljenici moći da konkurišu za privremenu dozvolu boravka, koja će im obezbediti legalni imigracioni status u Kanadi, radnu dozvolu i zdravstveno osiguranje. U posebnim situacijama, vlada će omogućiti ubrzani proces, gde će se dobijati dozvola stalnog boravka po humanitarnoj osnovi.\nNovi postupak je otvoren za strane državljane koji još uvek nemaju stalnu dozvolu boravka, već njihov status zavisi od nasilnog supružnika ili partnera.\nNa jesen će vlada započeti novi dvogodišnji pilot projekat za spajanje porodica, u kojem će izbeglice moći da sponzorišu člana svoje najuže porodice kojeg ranije nisu prijavili. Po trenutno važećim propisima, novodošli koji nisu prijavili nekog člana svoje najuže porodice, kasnije nisu imali pravo da ga sponzorišu.\nMinistar Husen kaže da se ovim novim merama šalje jasna poruka da više nema straha za ove osetljive grupe novodošlih stanovnika Kanade.\nNešto ranije započeta je i petogodišnja pilot inicijativa da negovatelji mogu dovesti sa sobom članove svoje porodice, i olakšan je postupak kojim mogu dobiti dozvolu stalnog boravka.\nZbog velike potražnje za stranim radnicima na određeno vreme, pojedini poslodavci koji žele da ih angažuju, imaju problema sa zastojima. Federalna vlada kaže da je broj zahteva za četvrtinu veći nego prošle godine, pa se čeka preko stotinu dana za procenu tržišne potrebe za takvim radnicima.


(UZNEMIRUJUĆI VIDEO) UŽAS NA ULICI: U punoj brzini naleteo na grupu dece i pobegao! - Informer\npink | 30. 10. 2016.\n(UZNEMIRUJUĆI VIDEO) UŽAS NA ULICI: U punoj brzini naleteo na grupu dece i pobegao!\nStrašna saobraćajna nesreća dogodila se kada je automobol “uleteo” u grupu od petoro ljudi u Londonu. Povređeni su od siline udara odleteli nekoliko metara daleko\nDva pešaka su srećom izbegla nesreću. Povređena je pedesetogodišnja žena kao i dvoje dece.\nUžasavajući snimak prikazuje automobil koji se zaleće u žene i decu dok prelaze preko ulice u Londonu u predgrađu Ist Hem.\nDeca Automobil London gaženje\n20:25 Svet 0\n18:39 Svet 0\nNAPETOST RASTE U LONDONU: Lažna uzbuna zbog sumnjivog vozila kod parlamenta


24. januara 2022. - Srbija Vesti\nKuća u niškom naselju Brzi Brod u kojoj živi šestoro dece preminulog ratnog vojnog invalida Bojana Cvetkovića i njegova majka Dušanka, biće kompletno renovirana uz pomoć fondacije „Pokreni život“, najavio je danas osnivač te fondacije Dušan Miljković. Prema njegovim rečima, radovi na kući krenuće početkom februara i trajaće 15 do 20 dana. „U planu nam […]\nTakmičari Plivačkog kluba „Niš 2005“ Marko Todorović (17) i Mateja Mihajlović (15) ostvarili su sjajne rezultate na Državnom prvenstvu Srbije na 5.000 metara i vratili se u Niš sa tri medalje i to sa dve zlatne i jednom srebrnom. Sedamnaestogodišnji Marko Todorović osvojio je zlatnu medalju u juniorskoj konkurenciji i srebrnu medalju u apsolutnoj konkurenciji […]\nVeće grada Niša donelo je danas odluku da pravo na besplatan gradski prevoz imaju penzioneri stariji od 70 godina čija je penzija manja od 28.960 dinara, a građani koji imaju neplaćene račune za komunalne usluge moći će da isplate dug na maksimalno 60 rata. Do sada su to pravo imali penzioneri sa penzijom manjom od […]\nU Novom Bečeju danas su počeli radovi na izgradnji više od 47 kilometara nove kanalizacione mreže u ovoj opštini, sa dva postrojenja za prečišćavanje otpadnih voda. Realizacijom ovog projekta rešićemo jedno ozbiljno pitanje u ovoj opštini“, kazao je ministar gradjevinarstva, saobraćaja i infrastrukture Srbije Tomislav Momirović, koji je prisustvovao početku radova sa predsednikom opštine Novi […]\nMinistar poljoprivrede Branislav Nedimović najavio je da će imati sastanak sa jednim od najvećih prerađivača kukuruza u svetu koji namerava da u Srbiji otvori pogon. Prema njegovim rečima prerađivali bi pola miliona tona kukuruza godišnje. On je gostujući na TV Prva najavio i da sledeće nedelje stiže mineralno đubrivo za zimsku prehranu pšenice. Govoreći o […]\nPremijerka Ana Brnabić ocenila je danas da se beogradska i republička vlast uspešno bore na poboljšanju kvaliteta vazduha u Beogradu. Brnabić je rekla novinarima da postoji mit da je kvalitet vazduha sve gori, odnosno da su zagadjenja sve veća i navela da se o njegovom kvalitetu i zaštiti životne sredine govori bez mnogo konkretnih informacija. […]\nNakon pisanja Srbija Vesti o noćnom divljanju automobilima i kvadovima preko spomen-kompleksa Bubanj u Nišu, oglasilo se Udruženje „Eko gerila Niš“ koje predlaže ograđivanje celog kompleksa, postavljanje kapija i njihovo zaključavanje. „Svedoci smo da se iz godine u godinu skrnavi Spomen-park Bubanj, da malo – malo pa čitamo neprijatne vesti o dešavanjima na tom prostoru, […]\nMinistarka rudarstva i energetike Zorana Mihajlović, rekla je da je litijum, uz bakar i zlato, kritična mineralna sirovina u svetu i da je zaustavljenjem projekta „Jadar“ Srbija izgubila šansu da medju prvima u Evropi dobije kompletan lanac proizvodnje. Ona je, gostujući na TV Hepi, rekla da je ukidanjem Uredbe o prostornom planu, praktično je zaustavljen […]


Urban BUG :: Magazin :: Urban Beatz :: Pips, Chips & Videoclips u Elektropioniru: Kad Prekriješ Uši, Čut Ćeš Me Bolje\nPips, Chips & Videoclips, zagrebački bend kojemu nije potrebno preterano predstavljanje, u subotu (3.12.) je održao koncert u prostoru Elektropionira u Cetinskoj. Nije slučajno da naslov sadrži poznati stih iz pesme Narko, pošto nakon odlične atmosfere, drugi dominantni aspekt koncerta bio je problem sa zvukom. Ali da ovaj izveštaj ne bi bio ono što većina izveštaja znaju biti, a to je komentarisanje kvaliteta zvuka gde autor pokušava iscrpiti svoje znanje o tehničkoj strani muzike, bolje je da se okrenemo ka lepšim stvarima kojih je bilo mnogo više. O kvalitetu zvuka će isto biti reči, ipak je ovo izveštaj sa koncerta.\nBend je započeo sa obradom pesme Čuvar Močvara i Trava grupe Jinx, pesma koju često u zadnje vreme sviraju i samo je još jedna u nizu lepih spona koja veže Rippera i Pipse sa Yayom i Jinxima. Takođe je pesma koju je bilo teško čuti zbog lošeg zvuka (eto, već smo se vratili tome). Loše ozvučenje onemogućilo je da se Ripper čuje kako treba, a instrumentalna sekcija je bila utopljena sama u sebi.Na sreću, zvuk se već na drugoj pesmi (Plači) popravio, pa je postalo mnogo lakše da se uživa u svirci. Također, Plači je prva poveznica sa Rundekom od dve koje će se dogoditi tokom koncerta. Kako se druga pesma bližila kraju, a treća (Bi li ili Ne bi) samo što nije započela, postalo je očito da ako nešto funkcionira to je neverbalna konekcija između benda i publike. Pipsi su od starta započeli kako treba, publika je to lepo prihvatila i uzvratila jednakom količinom pozitivne energije, što je samo još dodatno podiglo raspoloženje Rippera i benda.\nMoram priznati kako je bend odabrao lepi balans novih i starih pesama. Nema smisla živeti na staroj slavi i igrati na sigurno, ali naravno, i stara slava je predivna kada nije glavna krava muzara (ajmo to tako reći). Tako je bend nakon još jedne (Kratka Povijest) sa zadnjeg albuma, odsvirao Bolje i Ljeto 85 (kada već pričamo o nostalgiji, zašto ne i pevati o njoj). Ovo je trenutak kada je oduševljenje setlistom dodatno poraslo, sa svakom pesmom bend je pogodio tačno tamo gde je i trebalo.Nakon dva singla ( Zdenka i Htio Bi Da Me Voliš) usledila je prethodno spomenuta druga poveznica sa Rundekom. Pipsi znaju svako malo ubaciti neku obradu i bio sam uveren kako će u Beogradu to biti obrada neke pesme Idola, ali je tu čast dobila pesma Neobičan Dan grupe Haustor. Bilo je jako lepo čuti ovu legendarnu pesmu koja je usput rečeno, možda i vrhunac saradnje Rundeka i Sachera pre samog raspada Haustora.\nVeć je bilo dovoljno pisanja kako o novim, tako i o starim pesmama, pa je red došao na najnovije pesme. Jacques Cousteau je trenutno najnovija pesma Pipsa, a beogradska publika je dobila priliku da je čuje. Nema šta previše da se kaže o njoj dok ne izađe čista studijska verzija, a kada će to biti ne zna se, pošto su sami Pipsi negde rekli kako ova pesma nije najava novog albuma.Ovo je trenutak kada opet treba da se spomene kvalitet zvuka. Iz nekog razloga bas gitara počela je da zvuči doslovno kao čovek što 40 godina puši dve pakle cigareta na dan. Iz tog razloga pesme što su usledile narušile su raspoloženje samog benda koji je kroz nadglasavanje pokušavao da reši problem sa toncem. Ali, ono što je bitnije, to nije narušilo raspoloženje publike koja je u ovom slučaju poslužila kao oslonac bendu da se vrati na noge i ne dopusti tehnikaliji da naruši koncert. Kada je došla na red pesma Narko i stih koji se nalazi u naslovu ovog izveštaja, Ripperu je pobegao osmeh, verovatno shvativši ironiju trenutne situacije.\nKako god, publika i bend držali su se zajedno i ostatak koncerta je uspeo očuvati ono najbitnije, atmosferu. Da se ne bi nepotrebno nabrajalo pesme koje su usledile, dovoljno je reći kako je celi koncert bio prošaran dobrom energijom i kvalitetom. I da, svi vi koji ste bili na određenom broju svirki ovog benda, verovatno ste upoznati s tradicijom da bend uvek (ali baš uvek) završava nastup sa pesmom Bog. Ovde to nije bio slučaj, tako da će ovaj izveštaj završiti još jednim stihom iz pesme Narko: „I to je dobro“.\nPhotos by Jasenka G


Zbog alkohola kažnjeno 18 vozača, dvojica uhapšena\nTokom vikenda policija je na području Gradiške realizovala akciju sa ciljem pojačane kontrole vozača koji upravljaju pod dejstvom alkohola.\n"Tokom navedene akcije, ukupno je kontrolisano 886 učesnika u saobraćaju koji su podvrgnuti testu utvrđivanja prisutva alkohola u organizmu. Zbog vožnje pod uticajem alkohola kažnjeno je 18 vozača", saopšteno je iz Policijske uprave Gradiška.\nPrema navodima iz policije najveći broj vozača u krvi je imao do 0,8 promila alkohola. Kod četvorice vozača utvrđena je koncentracija alkohola u organizmu od 0,81 do 1,50 g/kg, a kod dvojice vozača je utvrđena koncentracija alkohola u organizmu preko 1,50 g/kg. Vozači koji su upravljali automobilima sa više od 1,5 promila su uhapšeni.\nPolicijska uprava Gradiška saopštila je da će nastaviti sa sličnim aktivnostima i u narednom periodu.\n"Apelujemo na sve građane da se pridržavaju odredbi Zakona o osnovama bezbjednosti saobraćaja na putevima u BiH, kako bi vlastitu bezbjednost i i bezbjednost drugih građana podigli na što veći nivo", stoji u saopštenju PU Gradiška.\nTri vozača lišena slobode zbog vožnje u pijanom stanju\nVozio sa 3,15 promila alkohola\nUpravljao vozilom sa 2,3 promila alkohola u krvi


INTERNI NADZOR POSLOVANJA PRIVREDNIH DRUŠTAVA 2 - Seminarski Diplomski Radovi\nGotovi Seminarski Diplomski Maturalni Master ili Magistarski / Obrazovanje / Društvene nauke / Ekonomija i Ekonomika / INTERNI NADZOR POSLOVANJA PRIVREDNIH DRUŠTAVA 2\nINTERNI NADZOR POSLOVANJA PRIVREDNIH DRUŠTAVA 2\nU savremenim uslovima privređivanja menadžement je suočen sa brojnim uticajima koji uslovljavaju donošenje adekvatne odluke kada je reč o poslovanju određenog društva. Jedan od bitnih sadržalaca odluke jesu i podaci do kojih se dolazi korišćenjem računovodstvenog informacionog sistema.\nSistem internog nadzora koji uključuje sve mere pažnje usmerena na sprečavanje grešaka prekomernih troškova i prevare, proverava i obezbeđuje pouzdanost informacija. Ključni zadatak internog nadzora je da kontroliše sve delove preduzeća da li dosledno redukuju poslovnu politiku usvojenu na početku poslovnog perioda, kao i da o tome podnose informaciju menadžmentu privrednog društva .\nU uslovima delovanja sila slobodnog tržišta pojačava se uloga internog nadzora. Za pojačano interesovanje za uspostavljanje internog nadzora razlog više su i prisustvo nelojalne konkurencije, povećane korupcije i erozije poslovnog morala. Strukturu sistema internog nadzora čine interna kontrola i interna revizija.\nOsnovni i najvažniji oblik kontrole u preduzeću predstavlja interna kontrola , koja nije samo važna za vođenje računovodstvenih i finansijskih evidencija preduzeća, već i za upravljanje preduzećem.\nAktuelne rasprave na temu vođenja korporacije usredsredile su se, upravo, na efikasnost internih kontrola, dok se profesionalni instituti nalaze u procesu ažuriranja svojih standarda o internoj kontroli, kako bi se oni što više uskladili sa aktuelnim kretanjima u toj oblasti.\nRevizor studira i ocenjuje sistem interne kontrole da bi odredio neophodni obim i pravac revizorskog rada koji će mu omogućiti da iznosi mišljenje o realnosti finansijskih izveštaja.\nDefinicija interne kontrole\nPrema ISA 400, system interne kontrole podrazumeva sve politike i postupke interne kontrole koje je usvojila uprava nekog preduzeća kako bi joj pomogli u postizanju cilja uprave vezanog za obezbeđenje, koliko je to praktično moguće, redovnog i efikasnog obavljanja njenog poslovanja, uključujući poslovanje politike uprave, zaštitu sredstava, sprečavanje prevare i greške, tačnost i kompletnost računovodstvenih evidencija i blagovremenu pripremu pouzdanih finansijskih informacija.\nEfikasno poslovanje, finansijsko izveštavanje i usklađenost su tri osnovne kategorije ciljeva menadžmenta preduzeća. Važni ciljevi kontrole operacija, aktivnosti redovnog poslovanja, su precizne informacije radi donošenja internih odluka i zaštite sredstava.\nZa internu kontrolu odgovorni su svi u organizaciji: menadžment, upravni odbor, interni revizori i ostalo osoblje. Najodgovorniji je izvršni direktor koji treba da preuzme nadležnost nad sistemom interne kontrole, tj. da vodi i daje direktive višim menadžerima. Najveću mogućnost da identifikuje i ispravi pokušaje menadžmenta da se stavi iznad kontrole i zanemari ili spreči komunikaciju sa potčinjenima ima upravni odbor, čija je glavna obaveza da obezbedi rukovođenje, davanje direktive i nadgledanje.\nKontrole koje se odnose na pouzdanost finansijskog izveštavanja interesuju, prvenstveno revizora, koji ima značajnu odgovornost kada se radi o otkrivanju prevare od strane menadžmenta ili zaposlenih.\nPrema studiji na temu interne kontrole, odnosno izveštaju komiteta sponzorskih organizacija Treadway komisije (Committee of Sponsoring Organisations of the Treadway Commission – COSO) interna kontrola se može definisati kao proces, ustanovljen i sprovođen od strane upravnog odbora preduzeća, menadžmenta i ostalog osoblja, a cilj mu je da obezbedi razumno uverenje vezano za postizanje ciljeva u sledećim kategorijama i efikasnost i uspešnost poslovanja, pouzdanost finansijskog izveštavanja, saglasnost sa postojećim zakonima i propisima i zaštite imovine od neovlašćenog prisvajanja, korišćenja i otuđenja.\nNavedena definicija interne kontrole odražava sledeće osnovne koncepte:\n-\tinterna kontrola je “process”, tj. ona nije događaj ili okolnost, već niz činjenja koja proveravaju aktivnosti preduzeća;\n-\tinternu kontrolu obavljaju ljudi, neke organizacije zavisno od toga šta rade i govore, oni određuju ciljeve preduzeća i uvode u funkciju kontrolne mehanizme;\n-\tod interne kontrole se očekuje da upravnom odboru i menadžmentu preduzeća pruži samo razumno uverenje, a ne apsolutno uverenje da su ciljevi kompanije ostvareni;\n-\tinterna kontrola se primenjuje radi postizanja ciljeva u jednoj ili više kategorija koje se međusobno preklapaju i tu razlikujemo četiri kategorije ciljeva : poslovanje vezano za efikasnost i uspešnost korišćenja resursa preduzeća, finansijsko izveštavanje vezano za pripremu pouzdanih objavljenih finansijskih izveštaja, usklađenost – uključujući usklađenost poslovanja kompanije sa važećim zakonima i propisima i, četvrto, zaštita sredstava .\nJednostavnija definicija internu kontrolu označava kao skup mera koje preduzima menadžment u smislu ostvarivanja poslovnih ciljeva .\nDr Slavoljub Martić navodi da se sistem interne kontrole sastoji od svih mera i metoda koje se primenjuju u preduzeću u cilju: obezbeđenja njegovih sredstava od rasipanja, pronevera i neefikasnosti, unapređenja tačnosti i pouzdanosti knjigovodstvenih i operativnih podataka, pridržavanja poslovne politike preduzeća i ocene poslovne efikasnosti.\nInterna kontrola se sastoji od pet međusobno povezanih komponenti proisteklih iz načina na koji menadžment vodi preduzeće i to:\n-\tkontrolno okruženje – ljudi sa svojim individualnim osobinama, uključujući integritet, moralne vrednosti, kompetentnost, okruženje u kojem rade, zatim, ponašanje, shvatanje i aktivnosti menadžmenta u pogledu sistema interne kontrole i njenog značaja u preduzeću;\n-\tprocena rizika – poslovne ciljeve koje nastoji da ostvari kompanija određuje, a uprava, zatim, utvrđuje rizike vezane za postizanje zacrtanih ciljeva i preduzima određene korake radi kontrole tih rizika;\nEkonomičnost kao pokazatelj ekonomske uspješnosti poslovanja derrick 0 1,183 05-02-2014 11:43 PM\nPreventivna uloga interne revizije u optimiziranju rizika poslovanja u budućnosti Maja 0 1,472 17-02-2012 03:42 PM\nLogistički aspekti poslovanja Renault-a i Opel-a Maja 0 1,436 17-02-2012 01:03 PM\nUtjecaj lokacije na uspješnost poslovanja prodavaonice Dzemala 0 2,018 10-08-2011 05:55 PM\nDiplomski rad - Prednost elektronskog poslovanja u odnosu na klasični biznis erik_bananamen 0 2,535 25-05-2011 11:51 PM


Medicinsko obezbeđenje javnih skupova - Sanitetski prevoz\nHomeSanitetski prevoz | Medicinsko obezbeđenje\nMedicinsko obezbeđenje javnih skupova – Iznajmljivanje ambulantnih vozila sa vozačem i lekarskim timom sa kompletnom opremom u svrhe obezbeđivanja raznih događaja i manifestacija.\nŠta podrazumeva naše medicinsko obezbeđenje javnih skupova?\nMedicinsko obezbeđenje javnih skupova – Dežurstvo podrazumeva prisustvo standardne lekarske ekipe uz posedovanje kompletne medicinske opreme za urgentno zbrinjavanje.\nKompletna medicinska oprema\nMedicinsko obezbeđenje koncerata\nSvako nase vozilo je kompletno opremljeno savremenom opremom: Nosila, kardioloska stolica,streč daska,spinalna daska, kiseonik, defibrilator, respirator, aspirator, udlage, sanc kragne,i sva kompletna oprema za reanimaciju…\nPosedujemo dugogodišnje iskustvo iz oblasti medicinskog obezbeđenja javnih skupova i manifestacija sa velikim brojem učesnika.\nKompletno opremljena ambulantna vozila\nAmbulantna vozila za obezbeđenje skupova su kompletno opremljena svom medicinskom opremom potrebnom za urgentno zbrinjavanje pacijenata.\nInterventni timovi lekara\nMogućnost prisustva interventnih timova lekara i medicinskog osoblja specijalizovanog iz oblasti urgentne medicine i anestezije sa reanimacijom.\nIZNAJMLJIVANJE NASIH SPECIJALNIH VOZILA: (Klinikama, medicinskim centrima), sa vozačem ili vozačem i lekarskim timom sa kompletnom opremom u svrhe obezbedjivanja raznih manifestacija i dogadjaja.\nDugogodišenje iskustvo iz oblasti medicinskog obezbeđenja\nNaše medicinske ekipe osposobljene su za zdravstveno obezbeđenje sportskih, kulturnih i drugih manifestacija sa velikim brojem učesnika.\nMEDICINSKO OBEZBEĐENJE JAVNIH MANIFESTACIJA\nPodsećamo organizatore javnih manifestacija da su ustanove, udruženja, pravna i fizička lica, na osnovu stava 2, člana 157. zakona o sportu obavezni da preduzmu mere koje omogućavanje predupređenje rizika i nastanka štete.\nTakođe, stavom 2, člana 9. zakona o sprečavanju nasilja na sportskim priredbama, naznačeno je da je organizator dužan da za vreme priredbe obezbedi prisustvo odgovarajuće službe medicinske pomoći.\nSve što treba je jedan poziv i tu smo da se o svemu pobrinemo. Naši koordinatori prevoza stoje 24 sata dnevno na raspolaganju i čekaju da vam pomognu u vašim potrebama za medicinskim prevozom.


Riyad Mahrez se vratio treninzima Leicestera\nBritanski mediji javljaju da se alžirski reprezentativac danas odradio puni trening s "lisicama", nakon što se nije pojavljivao na treninzima od 31. januara\nLONDON (AA) - Riyad Mahrez danas se vratio treninzima Leicester Cityja i tako ušao u konkurenciju za tim koji će se u subotu suprotstaviti Manchester Cityju, klubu u koji je tokom timskog prelaznog roka trebao preći, prenosi Anadolu Agency (AA).\nBritanski mediji javljaju da je alžirski reprezentativac danas odradio puni trening s "lisicama", nakon što se nije pojavljivao na treninzima od 31. januara, posljednjeg dana prelaznog roka kada je Leicester odbio ponudu "građana" od 50 miliona funti (oko 56 miliona eura).\nClaude Puel, menadžer Leicestera, je jučer za britanske medije izjavio kako Mahrez vjerovatno neće biti u konkurenciji za ogled sa Cityjem.\n"Mislim da Mahrez neće biti na raspolaganju za subotu i utakmicu s Manchester Cityjem. Nadam se da će pravilno razmišljati i vratiti se i zajedno s nama naporno raditi. To je najbolji način da se vrati i uživa u fudbalu", kazao je Puel.\nMahrez je posljednji put igrao za Leicester 20. januara protiv Watforda, kada je postigao gol za konačnih 2:0.\nAlžirac je u Leicester stigao 2014. godine iz Le Havrea za svega 400.000 funti (oko 450.000 eura). U sezoni 2015/16, kada su "lisice" senzacionalno stigle do naslova šampiona Engleske Mahrez je proglašen za najboljeg igrača godine u Premier ligi.\nZa Leicester je odigrao 165 zvaničnih utakmica i postigao 44 gola. U dresu reprezentacije Alžira nastupio je 34 puta uz osam pogodaka.


Nesvakidašnji podvig: Bivši igrač Partizana napravio dva penala za šest minuta\nFudbaleri Ufe i Dinama Moskve igraju utakmicu drugog kola ruske Premijer lige, a gosti na poluvremenu vode sa 2:0.\nOba gola postignuta su sa bijele tačke, a siguran izvođač je bio Danil Fomin. Ono što je posebno zanimljivo jeste činjenica da je oba jedanaesterca skrivio bivši fudbaler Partizana Nemanja Miletić, i to u roku od samo šest minuta.\nMiletić je grubo startovao na protivničke fudbalere u 32. i 38. minutu. Kod prvog prekršaja sudija je odmah pokazao na bijelu tačku, dok je nakon drugog starta konsultovao VAR, a potom pokazao na “kreč” a srpskom fudbaleru dodijelio žuti karton.\nMiletić je u Partizanu proveo ukupno tri sezone, a u ruski tim stigao je iz Olimpijakosa iz Nikozije.\nPrethodni članakTrojici fudbalera Veleža prijeti suspenzija u trećem kolu kvalifikacija za Ligu konferencija\nNaredni članakU dalekoj Finskoj ostao vjeran bivšem klubu: Isanović s zadovoljstvom podržao rad novog prvoligaša (FOTO)


Dodik: Nisam obaviješten o statusu SNSD-a u socijalističkoj internacionali – Informer\nPredsjednik SNSD-a Milorad Dodik izjavio je da nije obaviješten o tome šta se tačno dešava kada je riječ o članstvu SNSD-a u Socijalističkoj internacionali.\nOn je dodao da postoje različite spekulacije o tome i da će svoj stav moći dati tek nakon sjednice Internacionale u Južnoj Africi.\n“SNSD je već ranije iznio svoj stav, a to je da ostaje na svojoj poziciji, socijaldemokratskoj ideji, koja je veoma jasno primijenjena u Republici Srpskoj, u kojoj gradimo društvo zasnovano na socijalnoj pravdi, pravu i humanosti, što je definitivno jasno svima“, rekao je novinarima u Banjaluci Dodik, koji je i predsjednik Srpske.\nDodik je podsjetio da je SDP BiH prije pet godina pokrenuo pitanje isključenja SNSD-a iz Socijalističke internacionale, smatrajući da je SNSD, kao socijalistička partija, prekršila pravila Internacionale time što je ušla u Savjet ministara sa SDA i HDZ-om.\n“Pokazalo se u međuvremenu da je SDP ušao sa tim istim političkim partijama u koaliciju, čime je potpuno devalvirao svoj zahtjev za isključenjem SNSD-a iz Socijalističke internacionale“, istakao je Dodik.\nFederalni mediji ranije su objavili da je SNSD isključena iz Socijalističke internacionale.\nMediji su naveli da je Kongres Socijalističke internacionale, koji se održava u južnoafričkom Cape Townu, “donio konačnu odluku o isključenju SNSD-a iz ove svjetske asocijacije”\nDesetogodišnja djevojčica osumnjičena za ubistvo bebe


Grčka u predsezoni nikad jeftinija - 10 dana za 30 evra\nPutovanja Autor:Ivana Stojanov12. mar. 202111:24\nPokušavajući da nadoknade prošlogodišnji gubitak, Grci će po svemu sudeći sniziti cene smeštaja, a uz slogan „Sve što želiš je Grčka“ će, kako je najavljeno, 14. maja otvoriti svoje granice turistima.\nKako je za naš portal potvrdio Aleksanadar Seničić, direktor YUTA, pozivajući se na reči grčkog ministra turizma – Grčka od proleća otvara vrata za sve koji bi da tamo odu.\n„Ministar je u najavi sezone kazao kako Grčka popušta mere tokom marta i aprila i da se očekuje da će svi oni koji žele od polovine maja moći da dođu u Grčku“, rekao je Seničić za Nova.rs.\nFoto: Stefano Paterna / Alamy / Alamy / Profimedia\nNa sajtu YUTA, navedene su još neke zaista niske cene, pa tako za Lafkadu po osobi u maju treba izdvojiti 80 evra (bez prevoza), do 15. juna 120, a posle toga cene idu na 165 i 190 evra.\nAleksandar Seničić je za naš portal rekao i da će oni koji su primili vakcinu protiv kovida svakako imati prednost prilikom putovanja, ali da će biti i drugih mogućnosti i za one koji iz bilo kog razloga ne mogu da se vakcinišu.\n„Postoje i opcije da pored sertifikata o vakcinaciji za putovanje bude dovoljan PCR test, kao i serološki test kao dokaz da ste preležali kovid, a videćemo i da li će biti još nekih opcija“, rekao je i dodao da grčki ministar turizma treba da dođe u Srbiju krajem marta, odnosno početkom aprila kada bi trebalo da se potpiše protokol o ulasku grčkih i srpskih turista u obe zemlje i tada bi trebalo da znamo da li je sve to baš tako kako se nadamo da će biti.


Novi rekord za Ginisa - Gold gondola Zlatibor najduža na svetu počela sa radom\n12 Januar 2021 / Izvor: Infoera\nZlatiborska gondola, najduža panoramska gondola na svetu, uspešno je puštena u rad 11.01.2021. Svečano otvaranje ove, jedne od najznačajnijih kapitalnih investicija opštine Čajetina koja će biti novi zamajac razvoja turizma ne samo na Zlatiboru, već i u zapadnoj i celoj Srbiji planirana je za četvrtak, 14. januara u 11 časova.\nPrvi putnici, kako se navodi na sajtu JP “Gold gondola Zlatibor”, od ranih jutarnjih časova strpljivo su čekali “u redu da ugrabe svoje parče zlatiborske istorije. Pored putnika, veliki broj novinarskih ekipa čekao je priliku za svoju ekskluzivnu priču direktno sa terena.\nOdmah po prijemu putnika i napuštanja početne stanice, kabina gondole ubrzava vozeći putnike prema hotelu Tornik, pružajući putnicima panoramski pogled na celo naselje. Grabeći trasom ka međustanici, putnici će uživati u prelepom pejzažu Ribničkog jezera u zimskom ruhu, a onda dolazi poslednja, najstrmija etapa puta, uspon na sam vrh Tornik i prolazak kroz magleni zimski veo i zaleđene borove duž čitave trase i pogled pred kojim niko ne može ostati ravnodušan. Upravo zbog toga, putnici uopšte nemaju osećaj da vožnja do krova Zlatibora traje čitavih 25 minuta.\nUz prve korake ove dugo najavljivane mega instalacije, Zlatibor, pored lokalne, ispisuje još jednu daleko važniju stranicu istorije. Od danas će u Ginisovoj knjizi rekorda biti upisano da je Gold gondola Zlatibor trenutno najduža panoramska gondola na svetu, skidajući sa trona kinesku gondolu Tianmen Shun, premašiši njenu trasu za čitavih 1,6 km. Ova činjenica će, pored ustoličenja Zlatibora na turističkoj mapi Evrope, uveliko doprineti i afirmaciji cele Srbije i njenog ukupnog turističkog potencijala.\nSport & rekreacija Putovanje, izlet Opština Čajetina, Zlatibor


Američka vojska skratila vreme potrebno za reakciju na 20 sekundi | Vestinet.rs\nPočetna POGLEDI\tAmerička vojska skratila vreme potrebno za reakciju na 20 sekundi\nPrema podacima portala, sateliti i bespilotne letelice omogućavaju da se operativno proračunaju koordinate meta i da se predaju artiljerijskim sistemima. S tim u vezi, tokom nedavnih vežbi na poligonu Juma vreme između otkrivanja i prenosa koordinata iznosilo je manje od 20 sekundi.\nKako je izjavio general Majk Mjurej, u slučaju borbenih dejstava protiv Iraka „normalno je da od detektovanja mete do ciljanja u nju prođe 10 minuta“. S druge strane, ako je reč o neprijateljima jednakim Americi, kao što su Rusija i Kina, 10 minuta je predugo.\n„Brejking difens“ navodi da će Sjedinjene Američke Države u cilju određivanja lokacija meta već na jesen početi da koriste komercijalne satelite iz niske Zemljine orbite, dronove MKu-1C „Grej igl“ i kopnene senzore, čiji će se podaci uz pomoć veštačke inteligencije obrađivati u Združenoj bazi Luis-Makord u državi Vašington.\nPrema saopštenju portala, u svojstvu artiljerijskog sistema biće testirana samohodna haubica M109, MKu-1C „Grej igl“ ili neka kopnena platforma.\nZa funkciju satelita za nišanjenje pogodan je projekat Starlink Ilona Maska, koji bi trebalo da obezbedi čitavu Zemlju širokopojasnom internet vezom. Realizacija projekta je započeta u februaru 2018. godine. Ukupno je planirano lansiranje oko 12 hiljada satelita i još 30 hiljada satelita bi trebalo da bude lansirano u orbite sa visinama od 328 do 580 kilometara.\nSpejks Iks je procenio troškove projekta na 10 milijardi dolara.


Dobru saradnju Srbije i FAO dodatno intenzivirati i proširiti na nove oblasti\nPrvi potpredsednik Vlade Srbije i ministar spoljnih poslova Ivica Dačić sastao se sa generalnim direktorom Organizacije Ujedinjenih nacija za hranu i poljoprivredu (FAO) Ći Dongjuom, koji boravi u dvodnevnoj poseti Republici Srbiji.\nMinistar Dačić je čestitao izbor na mesto generalnog direktora i istakao dobru saradnju koju naša zemlja ima sa Organizacijom za hranu i poljoprivredu, kao jednom od najvažnijih specijalizovanih organizacija u sistemu UN-a.\nŠef srpske diplomatije je izrazio uverenje da će tokom četvorogodišnjeg mandata Ći Dongjua saradnja Srbije i FAO biti dodatno unapređena.\nGeneralni direktor FAO Ći Dongju zahvalio je na gostoprimstvu i izrazio posebno zadovoljstvo zbog činjenice da je on prvi generalni direktor FAO koji je posetio Srbiju. Složio se da Srbija i FAO imaju dugogodišnju uspešnu saradnju i izrazio spremnost da kao direktor FAO da svoj doprinos njenom intenziviranju i proširenju na nove oblasti.


MyCity » IT dešavanja u svetu » Dvadeset pet godina posle prvog PC virusa\nPoslao: 23 Jan 2011 04:27\nDvadeset pet godina posle prvog PC virusa: oprema za sajber-napade\nU januaru pre dvadeset pet godina, braća Alvi iz Lahora u Pakistanu pustila su u svet Brain Virus, prvi virus koji je mogao da zarazi PC s operativnim sistemom DOS. To je bilo relativno nedužno vreme, te su braća utisnula svoja prava imena i poslovnu adresu u kod. Kasnije su otkrili da su napravili virus kako bi zaštitili svoj medicinski softver od piraterije.\nDvadeset pet godina kasnije, virusi su daleko od nedužnih i sajber-kriminalci izvode napade kakve braća Alvi ne bi mogla ni da zamisle.\nVirusi više ne služe samo za iznošenje političkih stavova ili dokazivanje tehničke domišljatosti, već su postali korisno sredstvo za krađu od pojedinaca i institucija. A, kao i mnoge kriminalne organizacije, hakeri su pribegli oponašanju zakonitog poslovanja.\nZajedno s dvadesetpetogodišnjicom, ovog meseca u oči upada jedan uznemiravajući trend: proizvodnja i onlajn prodaja „alata“ kojim relativno nevešti hakeri mogu izvoditi napade. Reč je doslovno o alatu koji pomaže u izvođenju usklađenih napada na kompjuterske mreže. Poznat i pod nazivom crimeware, alat se najčešće sastoji od šeme virusnog koda i opreme za prilagođavanje, postavljanje i upravljanje široko rasprostranjenim napadima.\nIzvor i nastavak: http://www.pcpress.info/info/dvadeset-pet-godina-p.....er-napade/\nPoslao: 23 Jan 2011 13:56\n3Ovo se svidja korisnicima: mcrule, astaroth, diarno\nEto povoda da ovi iz Ambulante naprave neku zurku na 25-ogodisnjicu\nPoslao: 23 Jan 2011 17:27\n4Ovo se svidja korisnicima: mcrule, N1k0l4, zeljko f, daniel83\nTačno , sećam se tog ping-pong virusa kao da je juče bilo\nTo je par godina posle inicijalne pojave i već su se svuda proširili ,\nputem flopi disketa ti virusi , napadali su u čoporima\nKasnije je došlo vreme cd-roma ali on nije bio u početku\nrezljiv u kućnoj radinosti što je doprinosilo smanjenju propagacija\n(osim ako je bio neki bugarski original )\nI na dial-up-u se nije moglo puno loših programa preneti i zaraziti se\njer i on nije bio dostupan.\nSada u 21 veku sa pojavom prenosivih memorija\ndošlo je do rasplamsavanja globalnih epidemija\na takođe i doba širokopojasnog interneta , gde važi pravilo\nod '6 degrees of separation'. po mom mišljenju\nu 6 klikova je moguće zakačiti nešto, ali nije i mandatorno\naddendum: ping pong u akciji


Naslovnica Region Budžet za invalidnine se smanjuje za 5,6 miliona KM, negoduju korisnici naknada\nVlada Federacije BiH je na sjednici održanoj 16. aprila u Parlament FBiH po hitnoj proceduri uputila Prijedlog izmjena i dopuna Budžeta Federacije BiH za 2020. godinu kojim se, uz ostale mjere, predviđa umanjenje budžeta za isplatu invalidnina za 5,6 miliona KM.\nBudžet za isplatu invalidnina bi, ukoliko oba doma Parlamenta Federacije BiH podrže Prijedlog Vlade Federacije BiH, iznosio 269 miliona KM, čime bi se diskriminacija osoba sa invaliditetom, kako to ističe Mustafa Mehić – osoba sa invaliditetom i student četvrte godine Pravnog fakulteta u Sarajevu, nastavila i produbila.\nMustafa Mehić objašnjava za Klix.ba da najveći broj primalaca invalidnine i naknade za tuđu pomoć nije u radnom odnosu i da im navedena primanja, manja od najniže plaće u Federaciji BiH, predstavljaju jedini izvor primanja.\n“Smanjivanjem ovih primanja mnoge osobe sa invaliditetom više neće moći sebi priuštiti čak ni minimalnu ishranu i kupovinu neophodnih lijekova i pomagala, a mnogima koji se školuju nastavak obrazovanja bit će onemogućen”, upozorio je Mustafa Mehić, apelujući na parlamentarce da ne podrže Prijedlog.\nPoentirao je da bi usvajanje prijedloga predstavljalo krajnje nehumanu odluku i nastavak diskriminacije osoba sa posebnim potrebama.\nPodsjećamo, predloženi Budžet iznosi 5.508.930.000 hiljada KM i za oko 11,2 posto je veći u odnosu na prvobitno planirani Budžet Federacije BiH za 2020. godinu. Usvajanjem novog prijedloga bi, uprkos određenim rezovima, za plaće i naknade zaposlenih u javnom sektoru bilo potrošeno ukupno 239.231.722 KM.\nThe post Budžet za invalidnine se smanjuje za 5,6 miliona KM, negoduju korisnici naknada appeared first on Bosna PRESS.


Prvo predavanje u novootvorenom start-ap centru – GM Press\nredakcija 2 avgusta, 2019\t1 Komentar\nU prostorijama IMPULS regionalnog inovacionog start-ap centra u Gornjem Milanovcu održano je prvo predavanje o programiranju. Predavanje je održao Vladimir Popović, inženjer aplikativnog softvera, veb diveloper i frilenser.\n-Bavim se razvojem veb softvera, trenutno radim kao frilenser.Tema programiranja ranije nije bila toliko prisutna u našem društvu. Nekada se internet kupovao na sate, većinu stvari sam morao sam da izučavam. Razvoj interneta i tehnologije olakšao je učenje programiranja i sam rad. Danas možete učiti o programiranju od kuće, sav sadržaj vam je dostupan na internetu i možete mu pristupiti besplatno. Start-ap centar je odlična prilika, kako za početnike, tako i za profesionalce koji žele da razviju svoj posao. Ovde možete raditi u dobroj atmosferi koja će vas dodatno motivisati i imaćete mogućnost da čujete razne predavače, da pohađatekurseve i obuke, da proširujete znanje i stupate u kontakt sa iskusnim ljudima. Ovo je odlična šansa jer će ljudi moći iz start-ap centra da rade i za stranog poslodavca, a da pritom ostanu u svom gradu–istakao je programer, Vladimir Popović.\nOsim Vladimira Popovića, o mogućnostima start-ap centra govorio je i menadžer Bojan Milovanović.\n-Još uvek pripremamo teren, osluškujemo šta ljude interesuje i šta je to što možemo da im ponudimo. Osnovna ideja je da ovo bude mesto koje će da okuplja ljude koji imaju šta da kažu, koji žele nešto da nauče i sarađuju sa drugima. Plan je da pružimo ljudima priliku da rade iz Gornjeg Milanovca za lokalne i strane poslodavce. Postoje firme koje bi takođe htele da koriste prostor start-ap centra i da rade svoj posao- naglasio je Milovanović.\nStart-ap centar počeo je da radi prošle sedmice i otvoren je zahvaljujući sredstvima Kabineta ministra bez portfelja Nenada Popovića zaduženog za inovacije i tehnološki razvoj, a u realizaciji opštine Gornji Milanovac i uz programsku podršku beogradskog Centra za inovacije i tehnološko preduzetništvo ICT Hub. Biće na usluzi svim mladim ljudima u Gornjem Milanovcu koji su zainteresovani za stvaranje novih poslovnih prilika.\n19 avgusta, 2019 - 3:30 pm\nStart-ap centar je zaživeo. Čestitke na uspešnom početku, a Vašem portalu svaka čast što ste jedini ispratili ovo i prepoznali značaj i šansu koju ovaj Centar nudi mladima.


Oglašavanje smeštaja za vreme novogodišnjih praznika - Unija Grupa doo\nGde idete za praznike?\nJoš pre mesec dana, a možda i ranije, počela su pitanja:\nA gde ideš za praznike?\nŠta planiraš za Novu godinu?\nKako planiraš da provedeš zimski odmor?\nOdgovori su različiti, a sigurno je da i vi imate prijatelje ili sami planirate da posetite neko mesto gde do sada niste bili. Sezona praznika je vreme putovanja, darivanja i novih iskustava. Kompanije koje se bave različitim delatnostima imaju priliku da uvećaju profite i unaprede poslovanje za vreme praznika, a u ovom tekstu fokusiraćemo se na vlasnike smeštaja za izdavanje.\nDakle, ukoliko izdajete sobe, apartmane, kuće… predlažemo da pročitate ostatak teksta i upoznate se sa benefitima koje vam može doneti oglašavanje smeštaja na internetu za vreme novogodišnjih praznika.\nRezervacija smeštaja = avantura\nRezervacija smeštaja je interesantna avantura za turiste koji danima pretražuju internet u želji da pronađu smeštaj koji odgovara baš njima i njihovim potrebama, upoređuju cene, analiziraju fotografije…\nStoga se vlasnici smeštaja utrkuju da njihove ponude budu na prvoj stranici Google pretrage, da oglašavanje smeštaja na društvenim mrežama bude najvidljivije, da se njihova vikendica nađe na prvom mestu na portalima za pretragu smeštaja.\nU toku praznika, konkurencija je još veća kao posledica povećane potražnje. Jer, kao sto smo napomenuli na početku, većina nas želi da poseti neko novo mesto za proslavu Nove godine i praznika.\nBudite deo praznične kampanje\nJako je bitno da se praznična marketing kampanja isplanira na vreme. Iskoristite mogućnosti savremenih medija i kreirajte unikatnu kampanju koja će vaš smeštaj učiniti neodoljivim. Pobrinite se da vaša ciljna grupa zna za sve pogodnosti koje nudite za vreme praznika i ostaje vam samo da dočekate goste.\nPored toga što ćete imati popunjen smeštaj za praznike, evo jos nekoliko benefita:\nBićete korak ispred konkurencije\nKonkurencija je u oblasti turizma uvek jaka, tokom cele godine, ali se intenzivira za vreme većih praznika, u toku letnjih i zimskih odmora.\nNo, ukoliko na vreme započnete svoju kampanju i oglašavanje smeštaja, zauzećete mesto ispred konkurenata. Ovo je posebno bitno kada je u pitanju optimizacija za pretraživače. Što ranije počnete sa aktivnostima, pre ćete videti rezultate. Na to je bitno obratiti pažnju tokom cele godine, samo je pitanje za koje ključne reči želite da se pozicionirate na prvom mestu.\nNačin na koji vršite oglašavanje smeštaja od velike važnosti za prezentaciju turistima. U prikazu smeštaja, bitno je da imate jasno prikazane informacije, dobre fotografije i sve stavke koje će pomoći gostima da izaberu baš vas. Pretraga smeštaja ume da bude dugotrajna i zamorna. Olakšajte vašim gostima ovaj naporan posao tako što ćete u prezentaciji smeštaja najbitnije informacije staviti u prvi plan.\nReputacija i preporuke\nDoček Nove godine je uvek propraćen brojnim slikama i snimcima koji se dele na društvenim mrežama. Pošto većina društvenih mreža ima opciju prikaza lokacije, eto vama besplatne preporuke. Vaši gosti će objavljivati story-je na Instagramu, slaće ih svojim prijateljima i deliti na društvenim mrežama. UGC (user generated content) je dragocen u svetu online marketinga, pa se potrudite da u vašem smeštaju imate i “kutak za fotkanje”.\nUkoliko ostvarite dobru saradnju sa svojim gostima i pokažete se u najboljem svetlu, otvarate vrata za nove posete. Period praznika se ne završava u januaru. Naprotiv, sve do maja imamo praznike koji su odlična prilika za putovanja, pa samim tim i izdavanje smeštaja.\nUživajte u praznicima i ne zaboravite: iskoristite sve pogodnosti oglašavanja na internetu i uđite u narednu godinu kao pobednici.\nZa više detalja i celokupnu ponudu kontaktirajte nas na mejl ilija@unija.net ili telefon 062 249 995


Objedinjavanje i deoba ćelija u tabeli - Office podrška\nObjedinjavanje i deoba ćelija u tabeli\nWord za Microsoft 365 Outlook za Microsoft 365 Word za Microsoft 365 za Mac Outlook za Microsoft 365 za Mac Word 2019 Outlook 2019 Word 2019 za Mac Word 2016 Outlook 2016 Word 2013 Outlook 2013 Word 2010 Outlook 2010 Word 2007 Word 2016 za Mac Word Starter 2010 Još... Manje\nDve ili više ćelija tabele koje se nalaze u istom redu ili koloni možete da kombinujete u jednu ćeliju. Na primer, možete da objedinite nekoliko ćelija horizontalno da biste kreirali zaglavlje tabele koje ima opseg preko nekoliko kolona.\nIzaberite ćelije koje želite da objedinite.\nU okviru stavke Alatke za tabelu, na kartici Raspored, u grupi Objedinjavanje izaberite stavku Objedini ćelije.\nKliknite unutar ćelije ili izaberite više ćelija koje želite da razdelite.\nU okviru stavke Alatke za tabelu, na kartici Raspored, u grupi Objedinjavanje izaberite stavku Razdeli ćelije.\nUnesite željeni broj kolona i redova na koje želite da razdelite izabrane ćelije.\nDve ili više ćelija i njihov sadržaj u istom redu ili koloni možete kombinovati u jednu ćeliju. Na primer, možete da objedinite nekoliko ćelija horizontalno da biste kreirali zaglavlje tabele koje ima opseg preko nekoliko kolona.\nSavet: Ako tabela nema ivice, prikazivanje koordinatnih linija može biti korisno. Kliknite bilo gde u tabeli i na kartici Raspored (pored kartice Dizajn tabele) izaberite stavku Prikaži koordinatne linije.\nNa kartici Raspored (pored kartice Dizajn tabele) izaberite stavku Objedini ćelije.


Svakog dana se u Srbiji prodaje oko 1.000 računara Svakog dana se u Srbiji prodaje oko 1.000 računara – Personal magazin\nSvakog dana se u Srbiji prodaje oko 1.000 računara\nU Privrednoj komori Srbije pred pred stavnicima vodećih IT kompanija održana je prezentacija najnovije publikacije „Srpski IT Osmatrač“ (SITO 07). Publikacija sadrži podatke o kretanjima na informatičkom tržištu u 2007 godini\nSrpsko IT tržište je u 2007. godini dostiglo vrednost od oko 460 miliona evra, čime je istvaren visok rast od 37% u odnosu na prethodnu godinu. IT ulaganje po glavi stanovnika u Srbiji je iznosilo 62 evra što je u odnosu na Sloveniju 5 puta manje i 3,5 puta manje od IT ulaganja u Mađarskoj i Grčkoj. Pozitivno je što je 2007. zabeležen rast ulaganja u odnosu na 2005. godinu kada je iznosilo 33 evra i 2006. godinu kada je iznosilo 44 evra. Pritom treba imati u vidu da se u razvijenim zemljama EU ulaže oko 800 evra godišnje po glavi stanovnika u nabavke informatičke opreme. Srbija u odnosu na BiH, Crnu Goru, Makedoniju i Albaniju ima jače i veće IT tržište.\nU Srbiji je 2007. godine prodato 368.000 personalnih računara i pritom lokalno asemblirani desk top računari čine oko 70% od ukupno prodatih računara. Isporuke prenosivih računara čine 21% od ukupno prodatih računara i ovaj segment prodaje je u 2007. godini porastao za 100%. U Srbiji se svakog dana prošle godine prodalo oko 1.000 računara.\nKada se rezultati istraživanja o IT tržištu uporede sa podacima Republičkog zavoda za statistiku o zaradama i zaposlenosti po okruzima i opštinama, onda se uočava postojanje velikog digitalnog jaza između najrazvijenijeg i ostalog dela Srbije. Natprosečni rezultati u razvoju IT tržišta se ostvaruju samo na području grada Beograda i Južnobačkog okruga.\nNa skupu su izneti i podaci o prometu u prvom kvartalu 2008. i prognoze za celu 2008 godinu. U prvom kvartalu je prodato oko 100.000 personalnih računara što omogućava procene da će IT tržište u 2008. godini porasti najmanje za oko 20% odnosno na oko 546 miliona evra. Umesto prognoze u studiji se iznose očekivane vrednosti jer će razvoj IT tržišta zavisiti pre svega od političke i ekonomske stabilnosti u zemlji.\nPrezentaciju rezultata istraživanja i publikacije „SITO 07“ izneli su dipl. ing Milovan Matijević i mr Milica Matijević IT analitičari iz kompanije MINECO Computers.\nPublikacija „SITO 07“ i istraživanja koja je sprovela kompanija MINECO sadrže dragocene informacije koje domaćim IT kompanijama mogu da koriste da sagledaju sopstvenu poziciju, poziciju drugih kompanija i trendove na IT tržištu Srbije.\nIT potencijal u Srbiji je veliki ali su i rizici još veći, je jedna od poruka sa prezentacije publikacije „SITO 07“.\nSvakog dana se u Srbiji prodaje oko 1.000 računara was last modified: April 10th, 2008 by Redakcija\nAsus Eee sa novim Atom procesorom\nNabavka računarske opreme za gimnaziju u Vrbasu


Kako je i pod kojim okolnostima sastavljena "Velika ratna koalicija" u Prištini\nHladne glave i krvavih ruku\nVučićev veleizdajnički projekat bliži se kraju. Pozadina njegove političke koalicija sa Ramušom Haradinajem, ratnim zločincem, nekadašnjim komandantom OVK, "uterivanje" Srba u albansku državu na srpskom Kosovu i Metohiji i priprema za formalno priznavanje samoproglašenog Kosova, sve ga to zakopava još dublje u blato iz koga neće izaći. "Poslovni poduhvati" koje je Vučić omogućio braći Haradinaj u Srbiji, dovešće ga, pre ili kasnije do optuženičke klupe. Ovde ili pred nekim međunarodnim sudom jer je reč o transnacionalnom kriminalu. Ali, gde će Srbi sa Kosova i Metohije, kad ova koalicija kriminalnih klanova počne da radi svoj posao? U koju državu?\nPolitičko-kriminalna ispostava Aleksandra Vučića na Kosovu i Metohiji i nekadašnji komandant takozvane OVK, Ramuš Haradinaj sklopili su koaliciju koja je ovog, još neosuđenog ratnog zločinca, dovela do funkcije premijera samoproglašene albanske države na tlu Srbije. Čuveni kineski filozof Konfučije tvrdio je (pet vekova pre nove ere), da je "sve ono što je neverovatno, uvek najlogičnije". Da bi bilo jasnije kako je i u slučaju Haradinaja i Vučića sve bilo logično, valja se vratiti na jednu Haradinajevu izjavu datu 20. decembra 2012. godine, u kojoj on između ostalog kaže: "...Srbima nudim iskrenost a pregovore sa Beogradom prihvatam kao biznis!"\nBilo je tek nepunih šest meseci od kako je Srpska napredna stranka preuzela svu vlast u državi, mnogo toga u spoljnoj i unutrašnjoj politici tek pristiglog Vođe nije bilo jasno. Ali, ubrzo se pokazalo da su te dve reči ("Pregovori" i "Biznis"), postale suština njegovog kriminalnog manifesta koji je svakodnevno, do današnjeg dana, sprovodio u delo. Prve veze između Ramuša Haradinaja i Aleksandra Vučića uspostavile su američke obaveštajne službe (kao uostalom i sve druge njegove kontakte sa bivšim vođama OVK koji su se iz šume "preselili" u kosovski parlament i vladu). Početkom 2013. godine, počele su i prve "poslovne" komunikacije među njima, pa su se tako braća Haradinaj (Ramuš i Daut), našli u sred Srbije kao veliki građevinski preduzetnici. Do 2012. godine, braća Haradinaj, ali i još nekoliko "prvoboraca" OVK, kupovali su uglavnom obradivu zemlju, šume, gradsko građevinsko zemljište i stanove u Nišu (podaci gradskih službi govore da se na ime Albanaca sa Kosova vodi oko 500 stanova, građevinskih placeva i kuća), Leskovcu, Vranju i drugde širom juga Srbije. Od dolaska Aleksandra Vučića na poziciju premijera, braća Haradinaj počinju slobodno da "posluju" na svakom mestu u Srbiji gde im se ukaže mogućnost profita. A, kako činjenice govore, Vučićeva vlast im je širom otvorila sva vrata.\nHaradinajev klan je, istina, mnogo ranije došao do novca međunarodnim švercom oružja. Veliki kontigenti lakog naoružanja i opreme koje je ostalo nakon rasformiranja OVK, pali su u ruke nekoliko bivših vođa ove terorističke organizacije, ali glavninu su prigrabila braća Haradinaj. Ramuš je "terenski posao" šverca oružja poverio bratu Dautu, a svojim kriminalnim vezama i autoritetom u podzemlju, postavio se kao veliki zaštitnik i "ovlašteni distributer". Uz Dauta su na vodećim pozicijama i dvojica dugogodišnjih švercera oružja, Đuk Dukađini i Ljuljzim Beriša, kojima je glavni posao transport "robe" preko Srbije. Braća Haradinaj, zajedno sa Berišom i Dukađinijem, raspolažu ogromnim sumama novca, kojima su još u vreme prve Vučićeve vlade potplatili ondašnji vrh novosadske policije (prva sumnja pala je na tadašnjeg načelnika Policijske uprave Novi Sad, Sinišu Radakovića) i angažovali najmanje dva velika auto transportna preduzeća kako bi bili zaštićeni i kako bi transport tekao neometano (sa Kosova i na Kosovo). Jedan od ovakvih transporta švercovanog oružja, slučajno je bio otkriven (ali je sve brzo sklonjeno od očiju javnosti), kada je jedna, očito neobaveštena policijska kontrola, pronašla 1.200 komada kratkih automatskih pušaka, "Zbrojovke" i veliki tovar drugog lakog naoružanja.\nSvi međunarodni švercerski transporti oružja, organizovani od strane Ramuša i Dauta Haradinaja, vode preko plovnih puteva na Dunavu, a obezbeđenje je uvek "delegirano" iz vrha korumpirane policije, carine i drugih "učesnika u saobraćaju", kojima su uredno isplaćivane "premije". Uobičajena tura kreće se uglavnom iz Bamberga u Nemačkoj, kanalom Rajna - Majna - Dunav, pa preko Slovačke, takođe Dunavom, gde se na granici Mađarske utovara još oružja, a onda preko Mađarske u Hrvatsku, gde je u Dalju kod Vukovara sledeća stanica. Odatle, nesmetano kroz Srbiju do Novog Sada. Više puta godišnje su Haradinaj, Dukađini i Beriša dolaze u Novi Sad, gde se uvek vrše isplate njihovim "poverenicima" sa kojima su krenuli i u poslove velikih građevinskih investicija u Srbiju. Naime, obezbeđeni i zaštićeni od zakonskog progona, deo novca od oružja prali su (i to još uvek čine!) preko izgradnje stambenih zgrada na periferijama Novog Sada i drugih vojvođanskih gradova, ali i u više gradova u unutrašnjosti Srbije.\nBraća Haradinaj su se pokazali kao "korektni investitori", pa su nikle građevine i u Beogradu (šest velikih stambenih zgrada), u Novoj Pazovi čak osam zgrada, a u Novom Sadu čak jedanaest "stambeno poslovnih objekata". Razvili su se i poslovi sa Vučićevim prijateljima, kumovima i rodbinom. Među njima je došlo do prisne saradnje, a u znak dobre volje, delom novca od šverca oružja, Ramuš Haradinaj je 2014. godine platio Vučićevoj "Srpskoj listi" za "lojalnost" u slučaju sastavljanja koalicije. Ona se nije desila, a novac je, prema tvrdnji iz više upućenih izvora, završio u "budžetu" Srpske napredne stranke. Klan Hašima Tačija, tada je samo privremeno sprečio "zagrljaj" Vučićeve i Haradinajeve stranke. U međuvremenu je Haradinaj, kao što je poznato, bio uhapšen u Francuskoj po srpskoj poternici (pa pušten). Francusko pravosuđe nije dobilo od srpskog tužilaštva ono što bi Haradinaja sigurno ostavilo u zatvoru. Razlog je jasan: Vučiću nikako nije odgovaralo da ima braću Haradinaj na svojim nejakim i pogrbljenim leđima, a tu su i neke "poslovne obaveze" koje ih dugoročno vezuju. Spletom okolnosti (jer je od neko u Srbiji od silnih "investicija" potpuno zaboravio na staru poternicu za Haradinajem), došlo je i do hapšenja ovog neosuđenog ratnog zločinca.\nAli, ako je Vučić zaboravio, nije Hašim Tači...\nNaime, na slovenačkom internet portalu "Top News" 6. juna 2017. godine, osvanuo je tekst u kome se decidno tvrdi da su iz kabineta Hašima Tačija do francuskih obaveštajaca stigle informacije o kretanju Ramuša Haradinaja pre njegovog hapšenja u Bazelu. Slobodnije rečeno, da je Tači "namestio" hapšenje Haradinaja! Ovaj dobro informisani portal tvrdio je da su iz Tačijevog kabineta stigla informacija o tačnom vremenu sletanja Haradinajevog aviona na aerodrom Bazel-Miluz, odakle je trebalo da otputuje na inauguraciju američkog predsednika Donalda Trampa, a da je Haradinajevo hapšenje, po poternici Srbije, iskorišćeno kao razlog za prekidanje dijaloga Beograda i Prištine, te da su "plan akcije" smislili i razradili Hašim Tači i Kadri Veselji, predsednik DPK.\nSlovenački portal "Top News" otišao je još dalje u pa u nastavku teksta pisalo: "...Oni (Tači i Veselji) imaju veze sa francuskim obaveštajcima. Samo jedno podsećanje: kada je Bernar Kušner bio šef misije UN, sa Kosmeta je proterano 200.000 Srba. Razlog za hapšenje Haradinaja je i to što je on odgovorio potvrdno na zahtev za razgovor sa istražiteljima budućeg Specijalnog suda za zločine OVK. Haradinaj je čak dao i podatke o povezanosti Tačijevih bliskih saradnika sa ratnim zločinima nad Srbima i Albancima. Haradinaj je dao podatke koji mogu da budu korišćeni u sudskom procesu..."\nČinjenica je, a to na Kosovu znaju svi bolje upućeni albanski novinari, Haradinaj je hteo da diskredituje porodicu Tači, naročito njegovog brata Ganija, o kome priča da je sarađivao sa srpskim službama bezbednosti 1996. godine.\nSve je to bio razlog što se Tači i Haradinaj nisu sreli u javnosti u danima po njegovom povratku iz francuske izolacije, a političke poruke su prosleđivane preko raznih posrednika. Neočekivana koalicija LDK Ise Mustafe i partije Bedžeta Pacolija dovela je do hitne i takođe neverovatne predizborne koalicije Tačija i Haradinaja, doslovno u poslednjem minutu. Bila je to šansa koju Haradinaj nije mogao da propusti. Tači je morao da prihvati uslov - da Haradinaj bude kandidat za premijera...Naravno, u ovoj nametnutoj "idili", nedostajali su Srbi. Tako je Vučić dobio priliku da "formira vladu Kosova" sa Haradinajem na čelu i tako mu vrati dug za one silne "investicije" po Novom Sadu, Beogradu, Nišu i drugde, gde su i on i njegova Srpska napredna stranka dobili milionske provizije.\nNajkraće rečeno, ovakva vlada i parlament samoproglašenog Kosova predstavljaju nužnu koaliciju nekoliko interesnih grupa, centara moći i kriminalnih klanova, među kojima je i Vučićeva "Srpska lista" sa devet poslanika, koja je praktično podržala bivšeg vođu terorističkog OVK (umesto Ise Mustafe koga tek izabrani ministar spoljnih poslova i milijarder Bedžet Pacoli, "drži u rezervi" za slučaj da "Srbi otkažu"). Albanski mediji u Prištini ovu koaliciju zov "Velika ratna koalicija" (albanska skraćenica PAN).\nIzvor Magazina Tabloid u Prištini tvrdi da je Ramuš Haradinaj nedavno imao i sastanak sa poznatim srpskim biznismenom Bogoljubom Karićem, preko koga je ponudio ogromnu sumu novca za podršku poslanika "Srpske liste", ali da je "...Vučić bio brži, pa je sprečio nepotrebni trošak i drage volje izašao u susret Haradinaju..."\nAlbanski politički analitičari u više prištinskih medija pričali su ovih dana istu priču, tvrdeći da je takav rasplet događaja očekivan, da je "Srpska lista" Vučićev "instrument" i da su Vučićevi poslanici i ranije sarađivali (i politički i poslovno) sa Ramušom Haradinajem i Kadrijem Veseljijem.\nIpak, takozvana koalicija PAN, ni sa podrškom Srba i Pacolija, neće moći da formira stabilnu vladu jer neće imati više od 62 poslanika u parlamentu. Očekuje se, međutim, da za Pacolijem, jednim od najbogatijih Albanaca, kome je, kako prenose prištinski mediji, namenjena funkcija šefa diplomatije, krenu i poslanici iz drugih albanskih stranaka. Očekuje se da, posle Pacolija, i Isa Mustafa iz Koalicije mira pređe na Haradinajevu stranu. Mustafa je već sarađivao s Haradinajem, ali...Ništa od ovoga nije garancija za stabilnu i dugoročnu vladu sa punim manadatom. Ali, to Vučića ne zanima, on se strogo drži onoga što je još 2006. godine "propisano" u Strategiji Vlade SAD prema Srbiji i Kosovu gde je opisano kako Srbe treba ubediti da im Kosovo nije važno, te kako treba uticati na izbor kooperativne, demokratske vlade, smirivanje srpske reakcije na secesiju Kosova, potkupljivanje "amputirane" Srbije i usmeravanje Srbije ka evroatlantskim integracijama.\nPredstavnici "Srpske liste" Goran Rakić i Slavko Simić ćutali su pred albanskim novinarima u Prištini neposredno pred objavljivanje informacije o dogovorenoj podršci srpskih poslanika izboru Ramuša Haradinaja za kosovskog premijera. Ćutao je i direktor Kancelarije za KiM Marko Đurić, krijući se od novinara, koliko god je mogao. A, imao je i razloga posle njegove degutantne izjave da „Srpska lista, kao strateški politički projekat od nacionalnog značaja za Srbiju i srpski narod na KiM, mora da bude u stanju da na najbolji moguć način artikuliše volju Srba u južnoj pokrajini".\nOvo je izazvalo veliki bes na severu Kosova i Metohije. Nisu isključeni ni sukobi sa Vučićevim poltronima i plaćenicima i to vrlo skoro. Konačno, valja se opet setiti i izjave Ramuša Haradinaja koju je u februaru ove godine dao francuskim medijima u kojoj kaže: "...I Vučić i Dačić su zreli za stavljanje na poternicu Interpola!" Zaista, ko može da spreči samoproglašenu vladu Kosova, kad jednom uđe u Interpol, da to zaista i učini? Uostalom, svi u skupštini "nezavisnog" Kosova tvrde da im je sad važniji ulazak Interpol nego u Unesko! Nije teško pretpostaviti i zašto: onaj ko ima mogućnost da raspisuje međunarodne poternice, ima i jak ucenjivački potencijal i bolju pregovaračku poziciju.\nA 1. U znak zahvalnosti, Ramuš počeo da hapsi Srbe\nJoš dok se Vučić javno hvalio kako je ponosan na koaliciju sa neosuđenim ratnim zločincem i faktički priznao otimačinu Kosova i Metohije, Specijalne jedinice kosovske policije pretresle su prostorije privremenog organa opštine Peć i privele Moma Dašića, sekretara Crvenog krsta iz sistema Crvenog krsta Srbije. Pre njega, priveli su službenike (takođe sekretare) Crvenog krsta u Gračanici i Dragašu. Sva trojica su radili popis zbog izrade socijalne karte, što je potvrdio i Međunarodni Crveni krst. Dašić je odmah odveden na saslušanje, a predsednik opštine Peć Miloš Dimitrijević pozvan je da se u četvrtak (14. septembra) javi na informativni razgovor u policiji. Kasnije su privedeni na informativni razgovor i službenici CK u Gračanici i Dragašu.\nSpecijalne jedinice kosovske policije zaplenile su i pečat Crvenog krsta, i sva dokumenta o socijalno ugroženim porodicama.\nIstovremeno, dok je ta akcija trajala, izvršen je upad i u prostorije CK u severnom delu Kosovske Mitrovice, u zgradu opštine Obilić, te u selu Plemetina, odakle su takođe izneli dokumentaciju o socijalno ugroženim (uglavnom srpske nacionalnosti). Ubrzo nakon toga, privatna televizija Kohavision (KTV) iz Prištine, prenela je vest da je "...u opsežnoj policijskoj operaciji nekoliko ljudi uhapšeno", navodno zbog špijunaže, te da je u ovoj akciji "pronađen materijal koji ukazuje na ilegalno prikupljanje ličnih podataka na Kosovu".\nZa manje od 72 sata od kako je Ramuš Haradinaj postao premijer samoproglašene države na Kosovu, stigle su i optužbe na račun Nenada Rikala, tek imenovanog ministra poljoprivrede, sa Vučićeve Srpske liste. Naime, grupa građana iz prištinskog naselja Dardanija, prepoznala je u njemu čoveka koji ih je tokom rata 1999. godine "mučio, zlostavljao i da se uvek pojavljivao u vojnoj uniformi i naoružan". Glavni svedok je izvesna Fedžrije Bećiri koja u lokalnim medijima tvrdi da je Rikalo njen bivši komšija iz zgrade u kojoj stanuje (sedmi sprat, stan broj 45!), te da ga se njena porodica seća samo po zlu! Njen sin Festim Bećiri rekao je da još ima sveže utiske koji se odnose na dve scene kada ih je Rikalo maltretirao i mučio, a jedno je uperena puška ka njegovom, sada pokojnom ocu. Stanari zgrade koji su dali izjave za prištinske medije, tvrde da su novog kosovskog ministra 1999. godine uvek viđali u uniformi i da su bili šokirani njegovim izborom za ministra. Pre izbora za ministra Nenad Rikalo je bio član Centralne izborne komisije ispred srpske zajednice na Kosovu. Vučićevi poslanici sa Srpske liste, pokušali su da ceo slučaj pripišu Aljbinu Kurtiju, tačnije, da je ceo slučaj on izmislio, kako bi naneo štetu "političkom protivniku", Ramušu Haradinaju. Ovaj jadan pokušaj Vučićeve propagande, ismejan je u svim lokalnim medijima.\nNo, vrhunac srpske nesreće na Kosovu i Metohiji, svakako je zahvalnica stranci Vladimira Putina, Jedinstvena Rusija, koju je uputio predsednik Srpske liste, Goran Rakić, "...povodom podrške koju je ova politička grupacija dala Srpskoj listi".\nRakić i Marko Đurić, vršilac dužnosti direktora Kancelarije Vlade Srbije za Kosovo i Metohiju, u četvrtak 14. septembra (baš na dan privođenja Srba, službenika Crvenog krsta na Kosovu i Metohiji) primljeni su u četvrtak u Moskvi od strane nekoliko poslanika Jedinstvene Rusije, kako bi im se zahvalili "za sve što Rusija čini za Srbe na Kosovu i Metohiji". A, šta ko stvarno čini u ovoj otetoj srpskoj pokrajini, to znaju namučeni Srbi...Znaju da je Beograd daleko a Moskva još dalje.\nA 2. Prištinska "Gazeta Expres" o Haradinaju\nTokom rata poznat pod nadimkom "Smajli", Haradinaj krajem 2004. postaje premijer, sklapajući koaliciju sa Demokratskim savezom Kosova (DSK), koji je u to vreme bio glavna politička snaga na Kosovu, na čelu sa Ibrahimom Rugovom. Haradinaj se, međutim, veoma kratko zadržao na čelu vlade - samo 100 dana, ali te dane na vrhu vlasti, njegova stranka ABK uzdiže u nebesa. Na hiljade puta ponovljeno je da je tokom tog vremena mnogo stvari urađeno. Ali, takođe (ironično se dodaje) premijer je u to vreme radio puno na Kosovu, jer nije bio u stanju da napusti zemlju, a bio je pod lupom haških istražitelja.\nU martu 2004. Haradinaj u Kancelariji premijera prima hašku optužnicu i odmah daje ostavku. Na konferenciji za štampu je rekao da se "još jednom žrtvuje za državu". Ramuš Haradinaj je u velikoj meri pokvario odnose sa svojim "ratnim drugovima" koji su postali političari prilikom sklapanja koalicije sa Ibrahimom Rugovom iz DSK. Sukob sa zvaničnicima Demokratske partije Kosova (DPK) dogodio se 5. marta 2005. godine prilikom proslave onoga što na Kosovu zovu "Epopeja OVK".\n- Poštovana porodico Jašari, poštovane porodice palih boraca...ućutite komandanti iz Blaca, ua... - eksplodirao je Haradinaj tokom govora koji je održao na stadionu u Prištini.\nNjegovo neprijateljstvo sa DPK-om se nastavilo i još više produbilo kada je ta stanka preuzela vlast i ostavila Haradinajev ABK u opoziciji. Od 2007. Haradinaj je počeo sa optužbama na račun DPK-a i njenog lidera Hašima Tačija, zatim na račun ŠIK-a (obaveštajne službe OVK-a) i Kadrija Veseljija.\nMalo pre poslednjih izbora, Haradinaj je, međutim, zaboravio na te optužbe i sklopio predizbornu koaliciju sa DPK-om Kadrija Veseljija, koji ga je predložio za šefa vlade. Dok je bio u opoziciji, Haradinaj se sukobio i sa delom verskih ekstremista. On je nazvao "izmetom" građane Kosova koji su išli u rat u Siriju. Haradinaj je jedno vreme, u opoziciji, odlučio da se udruži i sa pokretom Samoopredeljenje, za koji se očekuje će ga najviše osporavati. On se tada udružio sa liderom Samoopredeljenja Aljlbinom Kurtijem u protivljenju razgraničenju sa Crnom Gorom i formiranju Zajednice srpskih opština - temama koje nisu mogle da se reše u Vladi DPK-DSK.\n„...Vučić je ostao je bez ijednog potencijalnog neprijatelja koga bi smeo da zaluđuje, pa pokušava da se igra sa Albancima. Izabrao je da se poigra sa mnom, ali je napravio loš izbor..."\n(Ramuš Haradinaj, 3. maj 2017. godine)\n"...Premijer i izabrani predsednik Srbije Aleksandar Vučić izjavio je da je gotovo izvesno da će Ramuš Haradinaj biti novi kosovski premijer što, kako je rekao, otvara mnoge poteškoće..."\n(Tanjug, 25.maj 2017. godine)


razvoj karijere Archives - iAkademija\nFilter by: razvoj karijere\nNe mogu da verujem da mi je ovaj klovn šef!\nBiznis, karijera, posao, poslovna komunikacija, razvoj karijere\nUkoliko imate sreće, vaš šef je sjajan menadžer i višestruko talentovan čovek koji vas inspiriše i unapređuje vaš rad. Ali, mnogi među vama će reći da nisu izvukli sedmicu na “lotou nadređenih” i da im šefuje neobrazovani čovek koji im vređa inteligenciju i ide na nerve.\nAko ste zaista pametniji od šefa, onda to i ne bi trebalo da bude toliki problem za vas – trebalo bi da vam bude lako da ga “nadigrate”. Ipak, u ovakvim situacijama će pre svega presuditi vaša emotivna intelgijencija.


Potres u SPS-u: Disciplinski postupci, ostavke, iščlanjenje...\nU Socijalističkoj partiji Srbije, stranci koja je partner SNS-u u Vladi Srbije, u utorak je se dogodio unutarstranački potres. Izrečene su disciplinske mere protiv četvoro funkcionera, a Dijana Vukomanović, potpredsednica stranke i predsednica Izvršnog odbora, napustila je stranku i njen poslanički klub.\n“Obaveštavam Vas da sam donela odluku da istupim iz članstva Socijalističke partije Srbije, a samim tim i da istupim iz Poslaničke grupe SPS-a i da poslanički mandat nastavim da obavljam u svojstvu samostalne narodne poslanice”, navela je dosadašnja visoka funkcionerka stranke u dopisu parlamentu.\nUbrzo posle ovga, iz SPS-a je saopšteno da su Glavni odbor napustili i Ivana Petrović i Nenad Borovčanin, ali ne i partiju.\nTome je prethodila odluka Statutarna komisije SPS koja je kaznila ukorom pred isključenje Nenada Borovčanina i Novicu Tončeva zbog kritika na račun stranke, ali i i Dijanu Vukomanović i Ivanu Petrović zbog tuče.\nNenad Borovčanin je prethodno, gostujući na TV N1 objasnio da je za disciplinski postupak koji se vodi protiv njega saznao iz medija.\n"Upravo je to ukor, ukor pred moje iščlanjenje tako da - ili će se partija promeniti i vratiti suštinskoj levici i ideji ili će ostati bez poštenih i iskrenih levičara, a ja za sebe ovako javno mogu da kažem da sam takav", naveo je Borovčanin.\nDa je partijska disciplina visoko na lestvici socijalista, potvrdila je zanenica predsednika stranke Slavica Đukić Dejanović.\nOna kaže da fukcioneri stranke koji ne poštuju statut i partijsku disciplinu moraju očekivati sankcije, dodajući da ona ne očekuje dalje osipanje stranke.\n"Ne mislimo da će ovaj njen čin uticati na aktivnosti u partiji. Rukovodstvo je ocenilo da naša programska opredeljena ostaju naš zadatak ali ko ne poštuje statut naše partije prosto mora očekivati sankcije", naglasila je Đukić Dejanović.\nIvica Dačić kasnije u utorak oglasio se pisanom izjavom.\n"Ako nam je u zajedničkom interesu budućnost partije, onda ćemo je čuvati i menjati, a ne uništavati. Nadam se da ćemo zajedno raditi i dalje, ali svako ima pravo da izabere svoj put", rekao je Dačić.\nDačić kaže da će sledeće nedelje razgovarati sa svima protiv kojih je pokrenut disciplinski postupak, a Dijani Vukomanović je zahvalio na saradnji i poželeo joj "puno sreće".\nRascep ili vraćanje stranačke discipline?\nBojan Klačar iz CeSID-a ove poteze tumači kao pokušaja vraćanja discipline u SPS, a ne kao cepanje stranke. Navodeći da se poslednjih godina relativno često čuju različiti tonovi od pojedinih grupa u okviru SPS, Klačar kaže da je očigledno da Dačić želi da pošalje poruku da će ubuduće svi članovi stranke morati malo više da vode računa o interesima stranke u javnim nastupima.\nIako poslednje događaje ne treba shvatiti kao "frakcijašenje", ovo može biti uvod u unutarstranačke promene, kaže Klačar za Tanjug.


Stelajna uprava Atlas banke prodaje nekretnine u Podgorici za 1,79 miliona – Bankar.me\nJanuary 27, 2020 BANKE, Članci, CRNA GORA, CRNA GORA, SVE VIJESTI 1 Comment\nStečajna uprava Atlas banke objavila je javni poziv za učešće na nadmetanju za prodaju nepokretnosti u Podgorici, čija je ukupna vrijednost 1,79 miliona eura.\nPredmet prodaje je zemljište sa poslovnom zgradom u vanprivredi.\nProdaja nepokretnosti obaviće se javnim usmenim nadmetanjem u prostorijama Atlas banke, 26. februara. Pravo učešća imaju domaća i strana preduzeća i pojedinci koji do 25. februara uplate depozit za učešće u vrijednosti od deset odsto od početne cijene za predmetnu nepokretnost.\nPOJMOVIAtlas Banka atlas banka u stečaju\nPrevious Jednostavnije procedure za zapošljavanje radnika u Njemačkoj\nSljedeći Prosječna zarada u decembru 520 eura\nEvropski ministri finansija poslije cijelonoćnih razgovora nisu uspjeli da se dogovore o zajedničkom ekonomskom odgovoru …\nJanuary 27, 2020 at 19:53\nKoje kupac može vjerovati stečajnom upravniku koji služi lošem guverneru?


Skupština potvrdila Sporazum o saradnji sa Evrodžastom - Politika - Dnevni list Danas\nPočetna » Politika » Skupština potvrdila Sporazum o saradnji sa Evrodžastom\nSkupština potvrdila Sporazum o saradnji sa Evrodžastom\nSkupština Srbije potvrdila je danas Sporazum o saradnji između Srbije i Evrodžasta, što će, kako je rekao ministar državne uprave i lokalne samouprave Branko Ružić, omogućiti još efikasniju saradnju u borbi protiv organizovanog kriminala, terorizma i svih drugih bezbednosnih rizika.\n0Piše: FoNet 09. decembra 2019. 15.57\n„Ovim Sporazumom Srbija je značajno ojačala svoje kapacitete u borbi protiv organizovanog i transnacionalnog kriminala time što je omogućen pristup i neposredna razmena informacija sa kolegama iz drugih država EU“, rekao je Ružić.\nSrbija će, prema njegovim rečima, moći da razmenjuje lične podatke i dokaze sa tužilaštvima i drugim nadležnim organima iz cele Evrope i biće u prilici da u bliskoj budućnosti imenuje svog oficira za vezu u Evrodžastu.\nRužić je, za skupštinskom govornicom, rekao da je potpisivanjem Sporazuma o saradnji sa Evrodžastom Srbija učinila veoma važan korak napred na svom putu ka EU.\nPrema njegovim rečima, „saradnja Srbije sa predstavnicima Evrodžasta uspostavljena je još 2007. godine“ i do sada se odvijala posredstvom Republičkog javnog tužilaštva i Ministarstva pravde.\nOn je naveo da je ta saradnja bila jednosmerna, članice Evrodžasta su upućivale zamolnice, urgencije i upite ka Srbiji, a Republičko javno tužilaštvo i Ministarstvo pravde bili su dužni da odgovore bez mogućnosti da preko članica Evrodžasta traže isto.\nPrepreka unapređenju i intenziviranju saradnje bili su propisi Srbije koje je bilo neophodno doneti nakon usvajanja zakona, kao što su zakoni o privatnom obezbeđenju, detektivskoj delatnosti, informacionoj bezbednosti, ali i ispunjavanje određenih tehničkih uslova kao što je izrada takozvanog „pravosudnog atlasa“.\nPrema Ružićevim rečima, poslednja prepreka otklonjena je usvajanjem Zakona o zaštiti podataka o ličnosti 2018. godine. Ružić je naveo da su, prema podacima Evrodžasta, u periodu od januara 2015. godine do kraja oktobtra 2019. godine Srbija i Evrodžast zajedno radili na 143 slučaja koji uključuju teške oblike organizovanog kriminala i krivična dela iz domena pranja novca i trgovine drogama, krivična dela prevare, kao i protiv života i tela i ličnih sloboda.\nPoslednjih nekoliko godina, dodao je on, Srbija spada među pet država van EU sa kojima je Evrodžast ostvario najobimniju i najefikasniju saradnju. Poslanici su glasali nakon kraćeg razmatranja Predloga zakona o potvrđivanju Sporazuma o saradnji između Republike Srbije i Evrodžasta u kome su učestvovali samo radikali.\nPoslanik SRS Petar Jojić ocenio je da ovakvim sporazumom Srbija gubi suverenitet u pogledu reforme svog pravnog sistema i svog prava da uređuje pravni sistem u Srbiji.\n„Ovim zakonom širi se agentura prozapadnih zemalja i neprijatelja Srbije“, rekao je Jojić.\nOn je pitao šta će nama tužilac za vezu, koji je predviđen ovim Sporazumom, i dodao da će „taj biti agent stranih obaveštajnih službi“. Jojić je rekao i da će kod razmene informacija biti „velikih zloupotreba“.\n„Od nas će da traže podatke za svakog poslanika, za svakog sudiju i tužioca, za svakog građanina koji bilo šta pomisli ili kaže protiv EU.Za njega će da traže i broj crvenih i belih krvnih zrnaca.To će da traži CIA i njeni organi“, istakao je on.\nBranko Ružić, Evrodžast\nRužić: Težimo da obrazovni sistem bude inkluzivan, dostupan i kvalitetan


Nestašica „Sputnjik V“ vakcina? – Podrinske\nNestašica „Sputnjik V“ vakcina?\nNašoj redakciji obratio se zabrinuti sugrađanin koji je u sredu trebao da primi drugu dozu vakcine „Sputnjik V“. Međutim, na broj telefona koji je prijavio preko eUprave, stiglo mu je obaveštenje kako vakcine još uvek nisu stigle na punkt, te da će naknadno biti pozvan na vakcinaciju. Očekivao je da taj poziv „Stigne“ u toku dana, ali ni nakon tri dana, poziv nije dobio.\nUmesto poziva, odnosno poruke sa terminom za revakcinaciju, sugrađanin je dobio obaveštenje da vakcine nisu dopremljene na punkt, te da će biti obavešten kada one dođu.\n„Poštovani, distribucija Sputnjik V vakcine za drugu dozu je započela danas. Odmah po prispeću vakcine na vakcinalni punkt bićete pozvani na revakcinaciju. Vaša eUprava“, stoji u SMS poruci koju je naš sugrađanin dobio u utorak, 18. maja u 19 časova i 57 minuta.\nPrema našim nezvaničnim izvorima, vakcine „Sputnjik V“ nema na punktovima već nekoliko dana unazad, a zbog čega „nije ostavljeno dovoljno doza i za revakcinaciju“ nismo uspeli da saznamo. Novonastala situacija opravdano zabrinjava sve koji očekuju da prime drugu dozu.\n„Pa naravno da sam zabrinut, ako su rekli da druga doza mora da se primi nakon tri nedelje, zašto se sada pomera? Govorili su u medijima da se druge doze za one koji se vakcinišu automatski ostavljaju, kako je sada došlo do ovog propusta“, pita sagovornik “Podrinskih”.\nPojedini lokalni mediji, objavili su da je do sličnog problema došlo i na ostalim punktovima u Srbiji, te je na primer u Kragujevcu, prema pisanju lokalnih portala već danima nema ni vakcine „Sputnjik V“ ni „AstraZeneka“.\nKonkretna pitanja, vezana za navodnu vakcinaciju uputili smo i Zavodu za javno zdravlje Šabac, ali do objavljivanja ovog teksta nismo dobili odgovor.


Na Beogradskoj berzi počelo trgovanje državnim dužničkim hartijama - Biznis i Finansije\nHome\tVestiEkonomija\tNa Beogradskoj berzi počelo trgovanje državnim dužničkim hartijama\nNa Beogradskoj berzi počelo trgovanje državnim dužničkim hartijama\nNa regulisanom tržištu Beogradske berze danas je počelo trgovanje dugoročnim dužničkim hartijama od vrednosti koje je objavila država Srbija.\nNa konferenciji za novinare direktor Beogradske berze Siniša Krneta rekao je da je stavljanje dužničkih državnih hartija od vrednosti na “prajm listing” (prime listing) istorijski događaj za Beogradsku berzu.\nPrema njegovim rečima, uvođenje tih atraktivnih hartija od vrednosti na tržište omogućiće i građanima, pored investitora, da na jednostavan i transparentan način plasiraju svoj novac po značajno povoljnijim uslovima u odnosu na štednju.\nKrneta je istakao da su državne hartije najsigurnije hartije od vrednosti na berzi i da se uvek može očekivati da na kraju roka dospeća država isplati glavnicu i pripadajuću kamatu.\nOn je dodao da su na prajm listingu uključene 64 emisije državnih dugoročnih hartija od vrednosti sa rokom dospeća od jedne do 11 godina.\n“To su obveznice koje su već izdate, neke i pre nekoliko godina, i njima će moći da se trguje organizovano, do roka njihovog dospeća”, rekao je Krneta.\nKrneta je naveo da su od ukupnog broja 40 emisija obveznica nomnovane u dinarima, a ostatak u evrima.\nDodao je da je pojedinačna vrednost obveznice u dinarima 10.000 dinara, a u evrima po 1.000 evra.\nInvestitori i građani mogu da kupuju i prodaju obveznice preko brokera i banaka koje su članovi Beogradske berze, a važno je i da berza daje alternative građanima za štednju, rekao je Krneta.\nOn je upozorio građane da pažljivo biraju brokere i da prinos koji ciljaju uporede sa kamatama na štednju.\nKrneta je, ipak, rekao da su kamate na štednju sada niske i da su prihodi od hartija od vrednosti obično veći.\nOn je dodao da ne očekuje da država otkupljuje svoje hartije od vrednosti.\nDa podsetimo, kamata ostvarena na osnovu dužničkih hartija od vrednosti čiji je izdavač Republika ne podleže obavezi plaćanja poreza na prihod i ne ulazi u poresku osnovicu.


Dodik o „slučaju David“ i dešavanjima u Srbiji | MONDOBA\nDodik o slucaju David i desavanjima u Srbiji\nDodik o „slučaju David“ i dešavanjima u Srbiji 0 Podijeli Podijeli na facebook Podijeli na twitter Podijeli na viber Pošalji na mail\n18.03.2019. / 12:48 12:53\nAutori mondo.ba Brankica Spasenić 18.03.2019. / 12:48 12:53\nPredsjedavajući Predsjedništva BiH i lider SNSD-a Milorad Dodik komentarisao je danas ekshumaciju posmrtnih ostataka Davida Dragičevića (21), kao i istragu u ovom slučaju.\nOn je poručio da je za sva otvorena pitanja adresa Okružno javno tužilaštvo u Banjoj Luci, te još jedno izrazio žaljenje zbog ovog slučaja.\nMeđutim, ocijenio je i da je iskorišten i zloupotrijebljen u političke svrhe.\n"Ekshumacija je stvar roditelja, mi tu ne možemo ništa osim da izrazimo žaljenje. Ali trebalo bi prestati politizovati stvari. Oni koji nisu naklonjeni RS jedva čekaju da to iskoriste", poručio je Dodik.\nNaglasio je da insistira da tužilaštvo završi posao.\n"To nije posao ni Željke Cvijanović ni Radovana Viškovića, ni mene, nego tužilaštva i naravno kasnije suda", kazao je Dodik.\nPremijer RS Radovan Višković je izrazio podršku tužilaštvu, pa čak i spremnost da im Vlada RS pruži materijalnu podršku, da bi ovaj slučaj što prije okončali.\n"Svi smo i više nego zainteresovani da se ovaj slučaj što prije riješi", istakao je Višković.\nDodik je danas u Banjoj Luci komentarisao i posljednja dešavanja u Beogradu i upad u zgradu RTS-a, te poručio da to nije dobri za Srbiju i njen status.\n"Pogrešno je izabrano vrijeme da se takva poruka šalje iz Srbije. Pogrešno, jer Srbiji treba snaga za pregovaračke procese sa Prištinom i bilo bi logično da se sve nacionalne političke snage okupe oko pregovarača, a da se na političkom planu sve rješava na izborima", rekao je Dodik.\nOn je istakao da "svaka vrsta ulice i nestabilnosti" izaziva asocijaciju da su protesti kreirani ili podmetnuti Srbiji da bi se smanjila njena snaga i moć.


VojvodinaCafe - Više od tri tone ribe uginulo u Velikom bačkom kanalu\nVest objavljena: 19.11.2019 14:06\nUginuće ribe je počelo početkom novembra. Iako je imala izgrađena taložna polja za otpadnu vodu, šećerana u Crvenki tu vodu ispuštala je u kanal, utvrdila je Opštinska inspekcija za zaštitu životne sredine iz Kule, prenosi RTV.\nZagađena voda se kako kažu u Vodama Vojvodine, polako kreće ka Tisi.\n"Epilog je da i dalje imamo uginulu ribu, da se zagađenje pomera nizvodno, da je kulminacija sada kod Bečeja i da ta voda sada polako izlazi put reke Tise", rekao je Slavko Vrndžić, direktor Voda Vojvodine, navodi RTV.\nKako je Vrndžić rekao, preostalo je „jedino da se nadamo da će Tisa, zbog svoje veličine, proći sa manjim posledicama“ i da neće biti istog epiloga kao u Velikom Bačkom Kanalu, gde je zbog zagađenja uginulo više od tri tone ribe.\nBlic navodi da su analize uzorkovane vode koje je uradio novosadski Prirodno-matematički fakultet ukazale na nedovoljnu količinu kiseonika.\nVode Vojvodine napominju da je na području opštine Vrbas, Kula i Crvenka registrovano ukupno 18 zagađivača. Ovaj deo kanala inače karakteriše kontinuirano ulivanje otpadnih voda.


U "Sremskom derbiju" na startu prvenstva Inđija je ugostila tim Bežanije. Predigra ovoj utakmici nije bila najbolja za domaćina jer im je bila još u sećanju utakmica sa ovim rivalom u kom su gosti glatirali u rezultatskom smislu. Proletos je bilo 1: 5 za Bežaniju.\nJoš kada su gosti stigli rano do vođstva u 4.minutu strah među gledaoce se polako uvlačio da se istorija može ponoviti dva puta uzastopno. Pre gola gorostasni Milošević je već u trećem minutu mogao do pogodtka, ali je njegov šut sa peterca završio kraj stative. Ipak samo minut kasnije, Jeremić je dobro zaobišao nekoliko igrača domaćina, centrirao ka Miloševiću, a ovaj neometen šalje loptu u mrežu za 0: 1.


MOĆ MUZEJA - Ćuprija.net\n11 May MOĆ MUZEJA\nPosted at 15:59h in Servisne informacije\tby\tcuprija.net 0 Comments\nTradicionalna manifestacija povodom Evropske noći muzeja održava se ove godine pod sloganom “Moć muzeja”.\nTim povodom muzej “Horeum Margi Ravno” u subotu 14. maja sa početkom u 20 sati, u saradnji sa Umetničkom galerijom “Nadežda Petrović” iz Čačka prirediće izložbu “Savremena umetnost u Srbiji”.\nNaredna nedelja, od 16. do 20. maja, biće u znaku programa “Muzeji Srbije za 10″. Centralni događaj je 16. maja, u 19 sati kada je zakazana promocija monografije “Porodica Nadežde Petrović kroz 19 vek”, autorke Dragane Božović.\nMuzej će 18. maja organizovati prezentaciju arheoloških istraživanja na lokalitetu “Horeum Margi”, koja su rađena u poslednjih nekoliko godina dok je vreme od 17. do 20. maja planirano za održavanje radionica sa decom, čiji je cilj upoznavanje najmađih sa arheološkom građom muzeja.


Luksuzan stan za izdavanje centar - Agencija IBIS ASTRA nekretnine\nŠifra nekretnine : 815363\n52 m22.0 Sobe1 CG V Štampaj\nLokacija: Topličin venac Ulica: Topličin Venac namešten\nU centru Starog grada, u neposrednoj blizini pešačke zone, Kalemegdana i Saborne crkve, na Topličinom vencu, za izdavanje dvosoban luksuzno namešten stan. Stan je opremljen modernim nameštajem i novom belom tehnikom. Kompletno je renoviran. Nalazi se na 5 spratu stambene zgrade sa liftom i interfonom. Ima centralno grejanje, klimatizaciju, sigurnosna vrata. Stan se izdaje na duži period za stanovanje jedne osobe ili para bez kućnih ljubimaca.


Četvrta po redu jednodnevna obuka “Digitalni marketing i e-trgovina” za mlade preuzetnike | IPER\nČetvrta po redu jednodnevna obuka “Digitalni marketing i e-trgovina” za mlade preuzetnike\nokt 8, 2018 | Aktuelnosti\nNa četvrtoj po redu jednodnevnoj obuci za mlade preduzetnike u okviru programa Biznis mladih, održanoj 27. septembra, pedzetnici su imali priliku da uče o digitalnom marketing I e- trgovini. Obuku je vodio Stefan Aleksić, marketing menađer Amplitudo DOO.\nPreduzetnici su imali priliku da se upoznaju sa filo zofijom Inbound marketinga i Inbound metodologije, koja nije zastupljena u digitalnom marketingu kada je Crna Gora u pitanju. Većini prisutnih ova tema nije bila poznata, a kako je inbound marketing najbolji način da se mali biznisi i startup-ovi predstave i pozicioniraju u digitalnom svijetu, ovaj trening je došao u savršenom trenutku za njih.\nViše o društvenim mrežama, strategiji i optimizaciji, kao i načinu reklamiranja na svim društvenim mrežama pojedinačno, govorilo se u drugom dijelu. Kako svi u grupi raspolažu znanjem iz različitih oblasti i posluju u različitim branšama, razmjenjivali su mišljenje o njihovim digitalnim kanalima I dobijali savjete kako da unaprijede društvene mreže, a samim tim i poslovanje firmi.\nTakođe, posebna pažnja bila je usmjerena na važnost e-mail marketinga i način na koji primjenom Inbound metodologije dolazimo do potencijalnih kupaca koristeći email.\nOvo je bila prilika da nauče na koji način mogu iskoristiti društvene mreže za poboljšanje prodaje svojih usliga/proizvioda ili za pozicioniranje na tržištu.\n“Svi prisutni su sa interesovanjem reagovali na priču o Inbound marketingu i aktivno učestvovali u vježbama kako u tom dijelu tako i u dijelu marketinga na društvenim mrežama. Iz tog razloga jako sam zadovoljan što su svi prisutni prepoznali važnost ove vrste marketinga i izrazli želju za daljim usavršavanjem iz ove oblasti” rekao je Stefan Anleksić, Amplitudo DOO


Vučić kod Solovjeva: "Mi ćemo ceniti Putina, imaćemo dobre odnose i sa Kinom, sviđalo vam se to ili ne..." | Borba Info\nHome/Aktuelno/Vučić kod Solovjeva: “Mi ćemo ceniti Putina, imaćemo dobre odnose i sa Kinom, sviđalo vam se to ili ne…”\nVučić kod Solovjeva: “Mi ćemo ceniti Putina, imaćemo dobre odnose i sa Kinom, sviđalo vam se to ili ne…”\n23/11/2021\tAktuelno Leave a comment\n“Kad sam insistirao na nekim stvarima, gde su se pojavljivale neke razlike, on se čak osmehivao ali pokazao je korektan odnos, svoju veličinu i to koliko uvažava slobodu našeg naroda”\nPredsednik Srbije Aleksandar Vučić govorio je za kanal na Jutjubu Solovjev lajv u intervjuu, ruskom novinaru Vladimiru Solovjevu.\nVučić je rekao da je Srbija zaista na evropskom putu ali da neće pokvariti odnose sa Rusijom.\nVučić je u intervjuu, objavljenom uoči njegovog susreta sa ruskim predsednikom Vladimirom Putinom, rekao da iz Evrope razni politički subjekti dele lekcije i da su mu jednom čak rekli da ne treba tako glasno da govori o uspesima Srbije.\nVučić je ispričao da mu je na pitanje zašto da ne govori glasno rečeno da će to izazvati mnogo problema i da svi moraju da reaguju.\n“Ja sam se tada prosto nasmejao i nastavio da radim svoj posao”, ispričao je Vučić.\nIstakao je da se Srbija nalazi na evropskom putum ali da nikada neće pokvariti odnose sa Rusijom.\n“Mi ćemo ceniti Putina, imaćemo dobre odnose i sa Kinom, sviđalo vam se to ili ne, to je politika Srbije”, istakao je Vučić.\nUkazao je da Rusija ne mora da se saglasi sa svakim njegovim stavom ali da je Moskva uvek pokazivala poštovanje za izbor Srbije i da zato Srbija veoma ceni predsednika Putina.\n“Kad sam insistirao na nekim stvarima, gde su se pojavljivale neke razlike, on se čak osmehivao ali pokazao je korektan odnos, svoju veličinu i to koliko uvažava slobodu našeg naroda”, rekao je predsednik Srbije.\nGovoreći o pretnjama sankcijama i zamrzavanjem imovine, Vučić je istakao da njemu nemaju šta da zamrznu, da nema nikakvu imovinu, nijedan dolar, niti evro u inostranstvu.\n“Interesuje me samo to što je važno za moju zemlju, šta mogu da uradim za svoju zemlju”, naglasio je Vučić.\nIntervju Vučića za Solovjev lajv objavljen je u celosti uoči posete predsednika Vučića Rusiji, koja je planirana za 24. i 25. novembar, a u ranije objavljenim delovima intervjua predsednik Srbije je govorio o predstojećoj poseti Rusiji i susretu sa predsednikm Putinom i o tome da je gas, pitanje svih pitanja u Srbiji.\nTagdoček moskva putin sastanak Vladimiru Solovjev Vučić\nPrevious Američki senatori zarađuju milione na priči o tzv. “ruskoj pretnji”\nNext Skandalozni zako o eksproprijaciji, podigao Srbiju na noge! Panika u skupštini… – VIDEO\nKineski ambasador u Kabulu Vang Ju demantovao je informacije o dolasku kineskog vojnog osoblja u …


Vladan Babić porazom završio Svetsko prvenstvo u boksu\nVladan Babić, kapiten srpske bokserske reprezentacije, završio je učešće na Svetskom prvenstvu porazom od Mahameda Abdulajeva.\nBabić nije uspeo da se plasira u četvrtfinale i izgubio je jednoglasnom odlukom sudija – 5:0.Uprkos tom rezultatu, Babić je pružio sjajnu predstavu brojnim gledaocima koji su mu pružali veliku podršku.Babić je imao velike šanse za medalju u kategoriji boksera iznad 92 kilograma, ali nažalost nedelja nije bila njegov dan.Time se Babić oprostio od olimpijskog boksa, ali je uprkos teškom momentu zamolio srpsku publiku da ne zviždi njegovom rivalu.\nBabić nije uspeo da se plasira u četvrtfinale i izgubio je jednoglasnom odlukom sudija – 5:0.\nUprkos tom rezultatu, Babić je pružio sjajnu predstavu brojnim gledaocima koji su mu pružali veliku podršku.\nBabić je imao velike šanse za medalju u kategoriji boksera iznad 92 kilograma, ali nažalost nedelja nije bila njegov dan.\nTime se Babić oprostio od olimpijskog boksa, ali je uprkos teškom momentu zamolio srpsku publiku da ne zviždi njegovom rivalu.


Čarolija u Sremskoj Mitrovici - Ozon Media\nSremska Mitrovica – U prostorijama domaćina, Centra za kulturu “Sirmiumart” u Sremskoj Mitrovici sinoć je održana audicija Festivala nove dečije muzike “Čarolija”.\nNa audicji je učestvovalo ukupno 33 mališana, a njihovi rezultati biće poznati naknadno.\n“Veliko mi je zadovoljstvo što smo bili domaćini organizatoru Festivala nove dečije muzike “Čarolija” iz Beograda. Saradnja sa njma traje već godinama unazada i ovo je samo, da tako kažem, nastavak te naše dobre saradnja. Nadam se da će ona trajati i u narednom periodu, s obzirom da ideju kojom se oni vode mi u potpunosti podržavamo, a to je popularizacija muzike za decu”, rekao je Petar Samardžić, direktor Centra za kulturu “Sirmiumart”.\nSamardžić je rekao da je zadovoljan odzivom i interesovanjem Mitrovčana za učetvovanje na audiciji i izrazio nadu da će neko od mitrovačkih mališana učestvovati u superfinalu „Čarolije“.\n“Mislim da je ovo najbolji način da uz pesmu i druženje sa najmlađima otpočnemo Dečiju nedelju”, dodao je Samardžić.\nIspred organizatora „Čarolije“, govorila je Ksenija Vujišić, voditelj festivala.\n“Nakon Crne Gore” gde smo obišli prmorje i sever zemlje, došli smo u naše krajeve odakle “Čarolija” i potiče. Jako nam je drago da i ovu 10. godinu za redom mališani i dalje imaju želju da pevaju naše pesme i da se bave muzikom, jer je ovo zapravo jedini dečiji festival gde kompozitori pišu pesme specijalno za mališane”, rekla je Vujišić.\nOna je objasnila da je poenta i poruka čitavog Festivala da su sva deca pobednici, da se ne takmiče oni, već zapravo kompozitori i kompozicije i najavila da će “Čarolija” u narednom periodu održati audicije u gotovo svim gradovima širom Srbije, a da će zatim audicije biti održane u u Bosni i Hercegovini.\nVeliko Superfinale, kruna ovogodišnje 10. jubilarne „Čarolije“, biće 26. decembra 2015. godine u Sava Centru u Beogradu, gde će po prvi put biti izvedene i nove pesme. Pobednik će biti proglašen po glasovima stručnog žirija i publike.\nFestival nove dečije muzike „Čarolija“ počeo je svoj život pre čitavih deset godina kao projekat entuzijasta okupljenih oko ideje da je neophodno iznova oživeti i popularizovati muziku za decu, novim kompozicijama i tekstovima prilagođenim njihovom uzrastu. U proteklih devet godina održavanja festivala, hiljade talentovane dece uzrasta od 3 do 14 godina, učestvovalo je u „Čaroliji“.\nInicijalna ideja organizatora bila je da “Čarolija” vrati kulturnom životu u regionu jednu dimenziju od presudnog značaja za razvoj društva, da obnovi instituciju dečijeg festivala na kome će se ponovo razvijati muzika za decu koja je nekada u našem društvu imala i te kako uticaja i značaja.\nSnimanje košarkaške utakmice “Mega Leks” – “Partizan”


NS RS: Đokić bez odgovora zašto je lagao u biografiji :: Dešavanja u Bijeljini ::\nNS RS: Đokić bez odgovora zašto je lagao u biografiji\n„Niste u pravu. Ja sam prvi čin svog formalnog obrazovanja završio prije 28 godina, a drugi prije 18 godina i sve u Beogradu, tamo gdje sam i pisao, samo što vi ne čitate to što piše, već kako vi to želite“, rekao je danas ministar energetike i rudarstva Republike Srpske Petar Đokić kada se u Narodnoj skupštini Republike Srpske (NSRS) povela rasprava o tome koji je fakultet završio.\nU NSRS raspravljalo se i o tome zašto je ministar Đokić u svojoj biografiji naveo da je završio Ekonomski fakultet u Beogradu, iako je iz Ministarstva energetike i rudarstva rečeno da je diplomirao na Megatrendu , što je juče objavio portal “Direkt”.\nĐokić u kratkom obraćanju nije pojasnio zašto je obmanjivao javnost, ali je naglasio da u svemu vidi „udruženu namjeru” narodnog poslanika Nebojše Vukanovića i, kako je kazao, bratije iz Sarajeva da diskredituju njega, Vladu RS i političku partiju iz koje dolazi.\n„Ovu polemiku ću sada s vama završiti, a vi možete beskrajno, na svakoj sjednici o tome raspravljati ako vam dopusti predsjedavajući. Sve što vam je sumnjivo možete da tražite od zvaničnih institucija RS i ja sam spreman da dokumentaciju koju imam dam na uvid, a na svakom fakultetu postoje dosijei u kojima se može vidjeti da li je ili nije, kada i na koji način neko stekao koju vrstu obrazovanja“, kazao je na kraju svog obraćanja pred narodnim poslanicima ministar Petar Đokić.